open-index/open-wikipedia-markdown huggingface dataset:
ഇന്ത്യയിലെ സസ്യോദ്യാനങ്ങളുടെ പട്ടിക

വിവിധവർഗ്ഗത്തിലുള്ള സസ്യങ്ങൾ പഠന, ഗവേഷണ, മറ്റ് അനുബന്ധപ്രവർത്തനങ്ങൾക്കായ് ഒരു പ്രത്യേക ഭൂപരിധിക്കുള്ളിൽ നട്ടുവളർത്തിയ സ്ഥലത്തേയാണ് **സസ്യോദ്യാനം** അഥവാ **ബൊട്ടാണിക്കൽ ഗാർഡൻ(botanical garden)** എന്ന് പറയുന്നത്. വിനോദത്തിനുവേണ്ടിയുള്ള ഉദ്യാനങ്ങളിൽനിന്നും ഇത് വ്യത്യസ്തപ്പെട്ടിരിക്കുന്നു. മൃഗശാലകളോട് അനുബന്ധിച്ചും സസ്യോദ്യാനങ്ങൾ കാണപ്പെടാറുണ്ട്.

## ഇന്ത്യയിലെ സസ്യോദ്യാനങ്ങളുടെ പട്ടിക
* ആചാര്യ ജഗദീഷ് ചന്ദ്ര ബോസ് ഇന്ത്യൻ സസ്യോദ്യാനം, കൊൽക്കത്ത
* അഗ്രി ഹോൾട്ടികൾച്ചർ സൊസൈറ്റി ഒഫ് ഇൻഡ്യ, കൊൽക്കത്ത
* ആസാം സംസ്ഥാന സസ്യോദ്യാനവും മൃഗശാലയും, ഗുവാഹത്തി
* സസ്യോദ്യാനം, ചണ്ഡീഗഡ്
* ഇമ്പ്രസ്സ് ഗാർഡൻ, പൂനെ 
* ഔഷധ സസ്യോദ്യാനം, നോർത്ത് ബംഗാൾ സർവകലാശാല, പശ്ചിം ബംഗ
* ഊട്ടി സസ്യോദ്യാനം, Ootacamund, നീലഗിരി ജില്ല, തമിഴ്നാട്
* ഐ.എഫ്.ജി.ടി.ബി സസ്യോദ്യാനം ,കൊയമ്പത്തൂർ, തമിഴ്നാട്
* ജമ്മുകാശ്മീർ ഔഷധസസ്യ കേന്ദ്രം, സോനാമാർഗ്, കാശ്മീർ
* ജവഹർലാൽ നെഹ്രു ട്രോപ്പിക്കൽ ബൊട്ടാണിക്കൽ ഗാർഡൻ ആന്റ് റിസർച്ച് ഇൻസ്റ്റിറ്റ്യൂട്ട്(TBGRI), തിരുവനന്തപുരം,  (ഇന്ത്യയിലെ ഏറ്റവും വലുത്).
* ഝാൻസി സസ്യോധ്യാനം, ഝാൻസി, യു. പി
* ലാൽബാഗ്, ബെംഗളുരു, കർണാടക

* ലോയ്ഡ്സ് ബൊട്ടാണിക്കൽ ഗാർഡൻ, ഡാർജിലിംഗ്, പശ്ചിം ബംഗ
* സഹാരൻപുർ സസ്യോദ്യാനം, Saharanpur, ഉത്തർപ്രദേശ്
* സെമ്മൊഴി പൂങ്കാ, ചെന്നൈ, തമിഴ്നാട്
* ആർ. ബി. സസ്യോദ്യാനവും അമ്യൂസ്മെന്റ് പാർക്കും, ഗുജറാത് സാങ്കേതിക സർവകലാശാല, അഹമ്മദാബാദ്, ഗുജറാത്ത്
* വെള്ളായനി കാർഷിക കോളേജ്, തിരുവനന്തപുരം, കേരളം
* ദ് ഗാർസ ബ്രാൻസ ആയുർവേദ സസ്യോദ്യാനം(The Garça Branca Ayurvedic Botanical Garden), ഗോവ
*മലബാർ ബൊട്ടാണിക്കൽ ഗാർഡൻ ആൻഡ്‌ ഇൻസ്റ്റിറ്റ്യൂട്ട് ഓഫ് പ്ലാന്റ് സയൻസസ്, കോഴിക്കോട്

## ഇതും കാണുക

## അവലംബം

www.chandigarhenvis.gov.in 

www.chandigarh.gov.in

## പുറത്തേക്കുള്ള കണ്ണികൾ
* Botanic Garden Conservation International's Garden Search Database

വർഗ്ഗം:ഇന്ത്യയിലെ ജൈവവൈവിധ്യം
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
കുറക്കാവ് ദേവി ക്ഷേത്രം

ആലപ്പുഴ ജില്ലയുടെ തെക്ക് കൃഷ്ണപുരം എന്ന സ്ഥലത്തെ കാപ്പിൽ ഗ്രാമത്തിലാണ് **കുറക്കാവ് ദേവീ ക്ഷേത്രം** സ്ഥിതി ചെയ്യുന്നത്. ഇവിടെ   ആദിപരാശക്തിയായ ശ്രീ ഭദ്രകാളി "കുറക്കാവിൽ അമ്മയായും" ശ്രീ പരമേശ്വരൻ "കിരാതമൂർത്തിയായും"  ആരാധിക്കപ്പെടുന്നു. പരമശിവൻ പ്രധാന പ്രതിഷ്ഠ ആണെങ്കിലും മറ്റൊരു മുഖ്യ പ്രതിഷ്ഠയായ ഭഗവതിക്കാണ് കൂടുതൽ പ്രസിദ്ധി. അഭീഷ്ടസിദ്ധിക്കായി ഭക്തർ ഇവിടെ കാര്യസിദ്ധിപൂജ സമർപ്പിക്കുന്നു. ഈ പൂജയുടെ പേരിലാണ് ക്ഷേത്രത്തിന് പ്രസിദ്ധി. എല്ലാ മലയാള മാസത്തിലെയും രണ്ടാമത്തെയും അവസാനത്തെയും ഞായറാഴ്ചകളിൽ രാവിലെ പത്ത് മണിക്കാണ് കാര്യസിദ്ധി പൂജ നടക്കാറുള്ളത്. ചൊവ്വ, വെള്ളി, ഞായർ, മാസത്തിലെ ഒന്നാം തീയതി, പൗർണമി, അമാവാസി ദിവസങ്ങൾ പ്രധാനം. 

## വഴിപാട്‌
എല്ലാ മാസവും അത്തം നക്ഷത്രത്തിൽ ദേവിഭാഗവത പാരായണം, നാരങ്ങാ വിളക്ക്, വിശേഷാൽ പൂജ, അന്നദാനം എന്നിവ നടത്തപ്പെടുന്നു. എല്ലാ മലയാളമാസം ഒന്നാം തീയതിയും തിരക്ക് വർദ്ധിച്ചതോടെ എല്ലാ വെള്ളിയാഴ്ചകളിലും നേർച്ചപ്പറയും നടത്തപ്പെടുന്നു. ശ്രീമൂലസ്ഥാനമായ കാവിലേക്ക് "വെറ്റില പറത്തൽ" അതി പ്രധാനമായ വഴിപാടാണ്.
അടുക്കു സമർപണം, കോഴി സമർപ്പണം, പട്ടു ചാർത്തൽ എന്നിവയും ഇവിടുത്തെ പ്രധാന വഴിപാടുകളാണ്. വെറ്റില പറത്ത് പ്രസിദ്ധമായതോടെ ദക്ഷിണ വച്ച് വിശേഷ കലശപൂജകൾ, ഭക്തി നിർഭരമായ ലളിത സഹസ്രനാമം, മഹാലക്ഷ്മി അഷ്ടകം തുടങ്ങിയ കീർത്തനാലാപത്തോടും സമൂഹ പ്രാർഥനയോടും കൂടിയ കാര്യസിദ്ധിപൂജ ആരംഭിച്ചു. തുടക്കത്തിൽ 100-110 പേരോടെ മാത്രമായി തുടങ്ങിയ ഈ പൂജയിൽ ഇന്ന് 25000 പേരോളം പങ്കെടുക്കുന്നത് ഇവിടുത്തെ അനുഭവസിദ്ധിയുടെ വിശ്വാസം ഒന്നുകൊണ്ടു മാത്രമാണ്.  എല്ലാ മലയാള മാസത്തിലെയും രണ്ടാമത്തെയും അവസാനത്തെയും ഞായറാഴ്ച ദിവസം രാവിലെ പത്ത് മണിക്കാണ് കാര്യസിദ്ധി പൂജ.  

## എത്തിച്ചേരാൻ
കായംകുളം കൊല്ലം പാതയിൽ കൃഷ്ണപുരത്തുനിന്നും ചൂനാട്ടെക്ക്‌ പോകുന്ന പാതയിൽ ആണ് കുറക്കാവ് ക്ഷേത്രം. കൃഷ്ണപുരത്ത് നിന്നും ഒന്നര കിലോമീറ്റർ ദൂരമുണ്ട് ക്ഷേത്രത്തിലേക്ക്. ബസിനു വരുന്നവർക്ക് കൃഷ്ണപുരം സിപിസിആർഐ സ്റ്റോപ്പിൽ നിന്നും ക്ഷേത്രത്തിലെത്താം. 

## ചിത്രശാല

File:Kurakkavu temple.JPG   |കുറക്കാവ് ദേവിക്ഷേത്രത്തിന്റെ  ഓഫീസ്
File:The kavu in kurakkavu.JPG| കുറക്കാവ് ദേവീ ക്ഷേത്രത്തിന്റെ ശ്രീമൂലസ്ഥാനമായി കരുതുന്ന കാവ്  


## അവലംബം

വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ

[
പെന്റഗോണിയ പെറുവിയാന

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് ***പെന്റഗോണിയ പെറുവിയാന*** - ***Pentagonia peruviana***. ഇക്വഡോറിലാണ് ഇവ തദ്ദേശീയമായി കാണപ്പെടുന്നത്. ഇവ ഗുരുതരമായ വംശനാശത്തിന്റെ വക്കിലാണ്.

## അവലംബം
* Jaramillo, T., Cornejo, X. & Pitman, N. 2004.  ''Pentagonia peruviana''.   2006 IUCN Red List of Threatened Species.   Downloaded on 23 August 2007.

വർഗ്ഗം:പെന്റഗോണിയ
കനാൽ

കൃഷി,ഗതാഗതം,ഗാർഹികാവശ്യങ്ങൾ എന്നിവയ്ക്കായി വെള്ളം ഒഴുക്കാനായി മനുഷ്യർ നിർമ്മിച്ച ചാലുകൾ ആണ് **കനാൽ** (**തോട്**). ജലഗതാഗതത്തിനോ ജല വിതരണത്തിനോ ആണ് ഇവ പ്രധാനമായും ഉപയോഗിക്കുന്നത്. കനാലുകൾ പുഴകളോടോ കായലുകളോടോ സമുദ്രവുമായോ ബന്ധിപ്പിച്ചിരിക്കാം. കാർഷിക ആവശ്യങ്ങൾക്കും കുടിവെള്ളത്തിനുമായുള്ളവ നേരിട്ട് അണക്കെട്ടുമായി ബന്ധിപ്പിക്കുന്നു.

## ചരിത്രം

സാധാരണയായി പുഴകളിലൂടൊഴുകുന്ന ജലം ജലസേചനത്തിനായി  ഉൾപ്രദേശങ്ങളിലെത്തിക്കുന്നതിനുവേണ്ടിയാണ് കേര‌ളത്തിൽ നാട്ടുതോടുകൾ സൃഷ്ടിക്കപ്പെട്ടത്. ഇവ ഗതാഗതത്തിനും ഉപയോഗിക്കപ്പെട്ടിരുന്നു. ഇന്ന് നാട്ടുതോടുകൾ  നാശത്തിന്റെ വക്കിലാണ്. ഒഴുക്ക് നിലച്ച്, പോളകൾ നിറഞ്ഞ്, കീടങ്ങൾ പെരുകിയ നാട്ടുതോടുകളാണ് നിലവിലുള്ളത്.പുതിയ വികസന പ്രവർത്തനങ്ങൾ നാട്ടുതോടുകളെ കൂടുതൽ മലിനമാക്കുകയാണ്. 

## ധർമ്മങ്ങൾ
#കൃഷിയിടങ്ങളിലേക്കുള്ള ജലസേചനം.
#ജലഗതാഗതം.
#ഗാർഹികാവശ്യങ്ങൾ നിർവ്വഹിക്കൽ.
#ഉൾനാടൻ മത്സ്യസമ്പത്ത്.
#ഭൂഗർഭജലം സമ്പുഷ്ടമാക്കൽ

## ഇന്ത്യയിലെ കനാലുകൾ
*ഗംഗ കനാൽ ജലസേചനം
*കനോലി കനാൽ

## ഇതും കൂടി കാണുക
*സൂയസ് കനാൽ
*പനാമ കനാൽ

## അവലംബം


## പുറത്തേക്കുള്ള കണ്ണികൾ

വർഗ്ഗം:കനാലുകൾ
ഹേമന്തഹരിതം

Indian Wintergreen എന്ന് ഇംഗ്ലീഷിൽ പേരുള്ള ഈ ചെടി തണുപ്പുകാലത്ത് മറ്റു ചെടികൾ ഇല പൊഴിക്കുമ്പോൾ ഈ ചെടി പച്ചയായി നിൽക്കും. *ജിർഹാപ്, ഗന്ധപുര* എന്നും ഇതിന് പേരുകളുണ്ട്. 

## രൂപ വിവരണം
മൂന്നു മീറ്ററോളം ഉയരം വരുന്ന കുറ്റിച്ചെടിയാണ്. അനേകം ശാഖകളോടെ വളരുന്നു. ഇലകൾ 12 സെ.മീ നീളവും 3 സെ.മീ വീതിയുമുണ്ട്. പൂക്കൾ വെള്ളനിറമോ മഞ്ഞകലർന്ന വെള്ളനിറമോ ആണ്. ദ്വിലിംഗ പുഷ്പമാണ്. ഫലങ്ങൾ മിക്കവാറും വൃത്താകൃതിയാണ്. നീലനിറമുള്ള ബാഹ്യദളങ്ങളോടു കൂടിയതാണ്.

## ഔഷധോപയോഗം
ഇതിൽ നിന്നെടുക്കുന്ന തൈലം വാതഹരമാണ്. ടൂത്ത്പേസ്റ്റുകളിലും കൊതുകിനെ നശിപ്പിക്കാനുള്ള മരുന്നുകളിലും ഉപയോഗിക്കുന്നു.

## രസാദിഗുണങ്ങൾ

രസം      : തിക്തം, കഷായം
ഗുണം     : തീക്ഷണം, സ്നിഗ്ദ്ധം
വീര്യം      : ഉഷ്ണം
വിപാകം  : കടു

## അവലംബം

ഔഷധ സസ്യങ്ങൾ (രണ്ട് വാല്യങ്ങൾ)- ഡോ. നേശമണി. കേരള ഭാഷാ ഇൻസ്റ്റിറ്റ്യൂട്ട്


## പുറത്തേക്കുള്ള കണ്ണികൾ
* ചിത്രങ്ങളും മറ്റു പേരുകളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
കെ.എൻ. രവീന്ദ്രനാഥ്

പ്രമുഖനായ ട്രേഡ് യൂണിയൻ നേതാവാണ് **കണ്ണന്തോടത്ത് നീലകണ്ഠപ്പിള്ള രവീന്ദ്രനാഥ്** എന്ന **കെ.എൻ. രവീന്ദ്രനാഥ്** (ജനനം : ). 1978ൽ സി.ഐ.ടി.യു സംസ്ഥാന പ്രസിഡന്റായി തിരഞ്ഞെടുക്കപ്പെട്ടു. ആ സ്ഥാനത്ത് തുടർച്ചയായി 35 കൊല്ലം പ്രവർത്തിച്ചു. ഇതിനിടെ അഖിലേന്ത്യ സെക്രട്ടറിയുമായി. 
## ജീവിതരേഖ
കണ്ണന്തോടത്ത്  നീലകണ്ഠപ്പിളയുടെയും ലക്ഷ്മിക്കുട്ടിയമ്മയുടെയും മകനായി എറണാകുളത്ത് ജനിച്ചു.  ഇടപ്പള്ളി സ്‌കൂളിൽ ഒൻപതാം തരത്തിൽ പഠിക്കുമ്പോൾ സർ.സി.പിക്കെതിരെ പഠിപ്പുമുടക്കിന് നേതൃത്വം നൽകി, പതിമൂന്നാം വയസ്സു മുതൽ രാഷ്ട്രീയ പ്രവർത്തകനായി. ആ വർഷം തന്നെ അഭിപ്രായ വ്യത്യാസത്തെ തുടർന്ന് സ്റ്റുഡന്റ്‌സ് കോൺഗ്രസ്സിൽ നിന്ന് രാജിവെച്ച്  എ.ഐ.എസ്.എഫ്.ൽ ചേർന്നു.

1949ൽ എറണാകുളം മഹാരജാസ് കോളേജിൽ  ചേർന്നതോടെ രാഷ്ട്രീയ പ്രവർത്തനം കൂടുതൽ ശക്തമായി. 1952ൽ കമ്മ്യൂണിസ്റ്റ് പാർട്ടിയിൽ അംഗമായി. 1958 മുതൽ 60 വരെ എറണാകുളം കണയന്നൂർ താലൂക്ക് സെക്രട്ടറിയായി.  1960ൽ എറണാകുളത്തെ കാക്കനാട് ഒരേക്കർ സ്ഥലം പാർട്ടിക്ക് ദാനമായി നൽകി. 1964ൽ കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.എമ്മിൽ ചേർന്നു. ആ വർഷം ജില്ലാ കമ്മിറ്റി അംഗവും സംസ്ഥാന ഓർഗനൈസിങ് കമ്മിറ്റി അംഗവുമായി. കൊച്ചിയിലെ വ്യവസായ മേഖലയിൽ തൊഴിലാളി രാഷ്ട്രീയ പ്രവർത്തനത്തിന്  നേതൃത്ത്വം നൽകി. ആലുവ ടെക്‌സ്റ്റയിൽ വർക്കേഴ്‌സ് യൂണിയൻ (എ.ഐ.ടി.യു.സി) സെക്രട്ടറിയായി തൊഴിലാളിയൂണിയൻ പ്രവർത്തനരംഗത്തേക്ക് വന്നു. വ്യവസായമേഖലയിൽ ട്രേഡ് യൂണിയൻ കെട്ടിപ്പടുക്കുന്നതിനായി പ്രവർത്തിച്ചു. പിന്നീട് ഫാക്ട്, പ്രീമിയർ ടയേഴ്‌സ്, ടി.സി.സി, എച്ച്.എം.ടി തുടങ്ങിയ സ്ഥാപനങ്ങളിലെ തൊഴിലാളികളെ സംഘടിപ്പിക്കുന്നതിൽ മുൻകയ്യെടുത്തു. 1970ൽ സി.ഐ.ടി.യു രൂപവത്കരിച്ചപ്പോൾ എറണാകുളം ജില്ലാ സെക്രട്ടിറിയായിരുന്ന രവീന്ദ്രനാഥ് സംസ്ഥാന കമ്മിറ്റിയംഗമായി. സംസ്ഥാന സെക്രട്ടറിയായിരുന്ന ഇ. ബാലാനന്ദൻ പോളിറ്റ്ബ്യൂറോയിലേക്ക് പോയപ്പോൾ 1978ൽ സി.ഐ.ടി.യു സംസ്ഥാന പ്രസിഡന്റായി തിരഞ്ഞെടുക്കപ്പെട്ടു.

പതിനെട്ട് മാസക്കാലം ഒളിവിലായിരുന്നു. 1972ലെ ഫാക്ട് സമരത്തിൽ അറസ്റ്റ് വരിച്ചു. അടിയന്തരാവസ്ഥകാലത്ത് 17 മാസം ജയിൽവാസം അനുഭവിച്ചു. വിവാഹിതനായി ഒരുമാസം തികയുന്നതിന് മുൻപാണ് ജയിലലടയ്ക്കപ്പെട്ടത്.

1977ൽ എറണാകുളം പാർലമെന്റ് മണ്ഡലത്തിൽ നിന്നും 2006ൽ തൃപ്പൂണിത്തുറ നിയോജക മണ്ഡലത്തിൽ നിന്നും മത്സരിച്ചുവെങ്കിലും പരാജയപ്പെട്ടു.

## തിരഞ്ഞെടുപ്പുകൾ

## അവലംബം


വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:സി.ഐ.ടി.യു. നേതാക്കൾ
ഹർമാൽ

ഇംഗ്ലീഷിൽ wild rue എന്നാണ് പേര്. ശാസ്ത്രീയ നാമം Peganum harmala എന്നാണ്. 

 thumb|200px|right|ഹർമാലിന്റെ വിത്തുകൾ 
## രൂപവിവരണം

രണ്ടരയടി ഉയരത്തിൽ വളരുന്ന ചിരസ്ഥായിയായ ഓഷധിയാണ്. വേരുകൾ 6 മീറ്റർ വരെ താഴേക്ക് വളരും. അനേകം ശാഖകളും ഇലകളും ഉണ്ടാകും. പത്രകക്ഷത്തിൽ നിന്നാണ് പൂക്കൾ ഉണ്ടാകുന്നത്. കായ്കൾ കാപ്സ്യൂളുകളാണ്.

## രസാദിഗുണങ്ങൾ
* രസം    : തിക്തം, കടു
* ഗുണം   : ലഘു, രൂക്ഷം
* വീര്യം    : ഉഷ്ണം
* വിപാകം : കടു

## ഔഷധഗുണം
ആർത്തവം വേഗത്തിലാക്കുന്നു. ലൈംഗിക ശക്തി ഉത്തേജിപ്പിക്കുന്നു

## ഔഷധ യോഗ്യ ഭാഗം

വിത്ത്, ഇല

## അവലംബം
http://www.flowersofindia.net/catalog/slides/Harmal.html

ഔഷധ സസ്യങ്ങൾ (രണ്ട് വാല്യങ്ങൾ)- ഡോ. നേശമണി. കേരള ഭാഷാ ഇൻസ്റ്റിറ്റ്യൂട്ട്
വിളക്കോട്

കണ്ണൂർ ജില്ലയിൽ ഇരിട്ടിയിൽ നിന്നും പേരാവൂർക്കുള്ള വഴിയിൽ 4 കിലോമീറ്റർ ദൂരെയുള്ള ഒരു ഗ്രാമമാണ് **വിളക്കോട്**. പണ്ടുകാലത്ത് ഈ ഗ്രാമത്തിൽ ഓട്ടുവിളക്കുകൾ ഉണ്ടാക്കിയിരുന്നതിനാലാണ് ഈ പേരു വന്നതെന്ന് പറഞ്ഞുകേൾക്കുന്നു.
പ്രമുഖ വ്യക്തിതങ്ങൾ :- ടി സി കമാൽ വിളക്കോട് ജുമാ മസ്ജിദിനു സമീപം വസിക്കുന്നു 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഇന്ത്യയിലെ റാംസർ തണ്ണീർതടമേഖലകൾ

റാംസർ സമ്മേളനത്തെ തുടർന്നുണ്ടായ വ്യവസ്ഥകളനുസരിച്ച് ഇന്ത്യയിലെ അന്താരാഷ്ട്ര പ്രാധാന്യമുള്ള തണ്ണിർതടങ്ങളാണ് റാംസർ തണ്ണീർത്തട മേഖലകളിൽ വരുന്നത്.

ഇന്ത്യയിലെ ജൈവവ്യവസ്ഥകളിൽ വെച്ച് ഏറ്റവുമധികം ഭീഷണിനേരിടുന്നത് തണ്ണീർതടങ്ങളാണെന്നാണ് WWF പറയുന്നത്. റോഡുപണി, വയൽ നികത്തൽ, ജലമലിനീകരണം, ലവണാംശം വർദ്ധിക്കൽ, കടന്നുകയറുന്ന ജീവികൾ തുടങ്ങിയവ തണ്ണിർത്തടങ്ങളൂടെ സന്തുലനാവസ്ഥയെ തകിടം മറിക്കുന്നു. 

## ഉടമ്പടി

## റാംസർ തണ്ണീർത്തട മേഖലകൾ
(സെപ്റ്റംബർ 24, 2012-ലെ കണ്ണക്കുപ്രകാരം)

## അവലംബം

## പുറത്തേക്കുള്ള കണ്ണികൾ
*  The Ramsar Convention on Wetlands, "India plans 10 new Ramsar designations in WWD ceremonies" Press release  (February 2, 2000)
* [ [WWF-India], "India highlights new Ramsar sites on World Wetlands Day" (2 February 2006)]
* Conservation of wetlands of India – a review by S.N. PRASAD1, T.V. RAMACHANDRA2, N. AHALYA2, T. SENGUPTA1, ALOK KUMAR1, A.K. TIWARI3, V.S. VIJAYAN1 & LALITHA VIJAYAN1; 1Salim Ali Centre for Ornithology and Natural History, Coimbatore 641108, 2Center for Ecological Sciences, Indian Institute Of Science, Bangalore 560012, 3Regional Remote Sensing Service Centre, Dehradun, Uttaranchal 248001; Tropical Ecology 43(1): 173-186, 2002 ISSN 0564-3295;  © International Society for Tropical Ecology. PDF http://144.16.93.203/energy/water/paper/Conservation_of_wetlands_of_India.pdf

വർഗ്ഗം:ഇന്ത്യയിലെ ജൈവവൈവിധ്യം
വർഗ്ഗം:ഇന്ത്യയിലെ തണ്ണീർത്തടങ്ങൾ
ജോർജ്ജ് ഹാരിസൺ

ഒരു ഇംഗ്ലീഷ് സംഗീതജ്ഞനും ഗായകനും ഗാനരചയിതാവുമായിരുന്നു **ജോർജ്ജ് ഹാരിസൺ** (25 ഫെബ്രുവരി1943 – 29  നവംബർ 2001). ബീറ്റിൽസിന്റെ ലീഡ് ഗിറ്റാറിസ്റ്റ് എന്ന നിലയിൽ ലോകപ്രശസ്തനായി. 1960-കളിൽ ഹരേ കൃഷ്ണ പ്രസ്ഥാനത്തിലൂടെ ഭാരതീയ സംസ്കാരത്തിൽ ആകൃഷ്ടനായ അദ്ദേഹം ബീറ്റിൽസിനെയും ഇന്ത്യയിലേക്ക് ആനയിച്ചു. 1970-ൽ ബീറ്റിൽസ് വേർപിരിഞ്ഞതിനു ശേഷം സോളോ ഗായകനായും സംഗീതസപര്യ തുടർന്നു. 1988-ൽ *ട്രാവലിങ്ങ് വിൽബറീസ്* എന്ന ട്രൂപ്പ് ആരംഭിച്ചു. റോളിംഗ് സ്റ്റോൺ മാഗസിന്റെ 'എക്കാലത്തെയും മികച്ച 100 ഗിറ്റാറിസ്റ്റുകൾ' എന്ന പട്ടികയിൽ 11-ആമതായി. 1971-ൽ [പണ്ഡിറ്റ് രവിശങ്കറുമൊത്ത് ബംഗ്ലാദേശിനു വേണ്ടി ധനശേഖരണാർഥം നടത്തിയ സംഗീതപരിപാടി പിൽക്കാലത്ത് സമാനോദ്ദേശ്യത്തോടെ നടത്തിയ അനവധി പരിപാടികൾക്ക് മാതൃകയായി.

രണ്ടുതവണ വിവാഹിതനായിട്ടുണ്ട്. പാറ്റി ബോയ്ഡ് (1966-1977), ഒളിവിയാ ഏരിയസ് (1978-മരണം വരെ) എന്നിവരായിരുന്നു ഭാര്യമാർ. 2001-ൽ ശ്വാസകോശാർബുദം ബാധിച്ചു മരിച്ചു.

വർഗ്ഗം:സംഗീതജ്ഞർ
വർഗ്ഗം:ഗായകർ
വർഗ്ഗം:ഗാനരചയിതാക്കൾ
വർഗ്ഗം:1943-ൽ ജനിച്ചവർ
വർഗ്ഗം:ഹിന്ദുമതത്തിലേക്ക് പരിവർത്തനം ചെയ്തവർ
ഹെൻട്രിക് ടെർബ്രുഗ്ഘൻ

**ഹെൻട്രിക് ടെർബ്രുഗ്ഘൻ** ഡച്ച് ചിത്രകാരനായിരുന്നു. ഉത്തര യൂറോപ്പിലെ കാരവാഗിയോയുടെ അനുകർത്താക്കളിൽ പ്രമുഖനാണിദ്ദേഹം. 
## ജീവിതരേഖ
ഒരു കത്തോലിക്കാ കുടുംബത്തിൽ 1588-ൽ ജനിച്ച ടെർബ്രുഗ്ഘൻ വിദ്യാഭ്യാസത്തിനുശേഷം കുറേക്കാലം റോമിൽ ചെലവഴിച്ചു. നെതർലാന്റ്സിൽ തിരിച്ചെത്തിയപ്പോൾ കാരവാഗിസത്തിന്റെ വക്താവായ ഹോൺതോഴ്സ്റ്റുമായി സഹകരിച്ച് ചിത്രരചന നടത്തി. വീണ്ടും ഇറ്റലിയിലേക്കുപോയ ടെർബ്രുഗ്ഘന്റെ പിൽക്കാല ചിത്രങ്ങൾ തികച്ചും കാരവാഗിസ്റ്റ് ശൈലിയിലായിരുന്നു.
## മതാധിഷ്ഠിത ചിത്രകാരൻ
ടെർബ്രുഗ്ഘൻ അടിസ്ഥാനപരമായി ഒരു മതാധിഷ്ഠിതചിത്രകാരനാണെങ്കിലും വേറിട്ടുനിൽക്കുന്ന ചില ചിത്രങ്ങളാണ് അദ്ദേഹത്തെ കൂടുതൽ പ്രശസ്തനാക്കിയത്. തെളിഞ്ഞ പശ്ചാത്തലത്തിൽ കറുത്ത രൂപങ്ങളെ അവതരിപ്പിക്കുന്ന *ഫ്ലൂട്ട് പ്ലെയേഴ്സ്* ഇതിന് ഉത്തമോദാഹരണങ്ങളാണ്. 1627-ൽ നെതർലാന്റ്സിലെത്തിയ റൂബെൻസ് ഇദ്ദേഹത്തെ വളരെയേറെ പ്രശംസിച്ചു. എന്നാൽ, 18, 19 നൂറ്റാണ്ടുകളിൽ ടെർബ്രുഗ്ഘന് വേണ്ടത്ര അംഗീകാരം ലഭിച്ചില്ല. ചരിത്രകാരന്മാരും ചിത്രസമാഹകരും ഇദ്ദേഹത്തെ ഏറെക്കുറെ അവഗണിക്കുകയാണുണ്ടായത്. ഇരുപതാം നൂറ്റാണ്ടിലുണ്ടായ കാരവാഗിക് ശൈലിയുടെ ഉയിർത്തെഴുന്നേൽപ്പിനൊപ്പം ടെർബ്രൂഗ്ഘന്റെ കാവ്യാത്മകരചനകളും ജനപ്രീതിക്കു പാത്രമായി. 1629 നവംബർ 1-ന് ഇദ്ദേഹം അന്തരിച്ചു.

## അവലംബം
*http://www.hendrickbrugghen.org/ 
*http://www.getty.edu/art/gettyguide/artMakerDetails?maker=591
*http://www.wga.hu/frames-e.html?/bio/t/terbrugg/biograph.html

വർഗ്ഗം:1588-ൽ ജനിച്ചവർ
വർഗ്ഗം: 1629-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 1-ന് മരിച്ചവർ

വർഗ്ഗം:ഡച്ച് ചിത്രകാരന്മാർ
നസ്രിയ നസീം

ഒരു മലയാളം തമിഴ് ചലച്ചിത്ര അഭിനേത്രിയാണ്  **നസ്രിയ **  എന്ന **നസ്രിയ നസീം**  (ജനനം:  ഡിസംബർ 20, 1994).

നസ്രിയ തന്റെ പ്രൊഫെഷണൽ ജീവിതം തുടങ്ങുന്നത് ഒരു ടെലിവിഷൻ ചാനലിൽ അവതാരിക ആയിട്ടാണ്. പളുങ്ക് (2006) എന്ന ചിത്രത്തിൽ ബാലതാരം ആയിട്ടാണ് അഭിനയ രംഗത്തേക്ക് ചുവടെടുത്തുവെക്കുന്നത്. അതിനു ശേഷം മാഡ് ഡാഡ് (2013) എന്ന ചിത്രത്തിലൂടെ നായികയായി വളർന്നു. അവതാരക, അഭിനേത്രി എന്നതിലുപരി നല്ല ഒരു ഗായിക കൂടിയാണ്. ഏതാനും ചിത്രങ്ങളിൽ പിന്നണി ഗായികയിട്ടും പ്രവർത്തിച്ചിട്ടുണ്ട്. ഇപ്പോൾ ചലച്ചിത്ര നിർമ്മാണ രംഗത്തേക്ക് കൂടി ചുവടെടുത്തു വെച്ചിരിക്കുകയാണ്.

## സ്വകാര്യ ജീവിതം
ദുബായിൽ നിന്നും 2006 തിരുവനന്തപുരത്തു വന്നു താമസം ആരംഭിച്ച നസ്രിയ തിരുവനന്തപുരം ക്രൈസ്റ്റ് നഗർ തിരുവല്ലം സ്‌കൂളിലെ പ്ലസ്‌ ടു വിദ്യാർഥിനി ആയിരുന്നു. മലയാളചലച്ചിത്രനടൻ ഫഹദ് ഫാസിലുമായി  21 ഓഗസ്റ്റ് 2014ൽ നസ്രിയ നസീം വിവാഹിതരായി. 2014 ൽ വിവാഹത്തിന് ശേഷം സിനിമയിൽ  നിന്ന് വിട്ടുനിന്ന നസ്രിയ 2018 ൽ അഞ്‌ജലി മേനോൻ സംവിധാനം നിർവഹിച്ച കൂടെ എന്ന ചിത്രത്തിലൂടെ  അഭിനയരംഗത്തേക്ക്  തിരിച്ചു വരികയായിരുന്നു.

## അഭിനയിച്ച ചിത്രങ്ങൾ

## നിർമ്മാണത്തിൽ പങ്കാളിയായ ചിത്രങ്ങൾ

## പിന്നണി ഗായിക

## പുരസ്കാരങ്ങൾ
* **2014**-  മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം-(ഓം ശാന്തി ഓശാന)
***2014** - മികച്ച പുതുമുഖ നടിക്കുള്ള - അനന്ത വികടൻ സിനിമ അവാർഡ് - (നേരം)

## അവലംബം

വർഗ്ഗം:1994-ൽ ജനിച്ചവർ
വർഗ്ഗം:ഡിസംബർ 20-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ചലച്ചിത്ര ദമ്പതികൾ
ജെറാർഡ് ടെർബോർച്

ലഘുചിത്രം|ഗാലന്റ് സോൾജിയർ, ലൂവ്രെ മ്യൂസിയം
**ജെറാർഡ് ടെർബോർച്** ഡച്ച് ചിത്രകാരനായിരുന്നു. 1617 ഡിസംബറിൽ സ്വോല്ലെയിൽ ജനിച്ചു. പിതാവ് ചിത്രകാരനായിരുന്നു.
## ജീവിതരേഖ
ചെറുപ്പത്തിലേതന്നെ ഇദ്ദേഹം ചിത്രമെഴുത്തു തുടങ്ങി. 8-9 വയസ്സുള്ളപ്പോൾ വരച്ചിട്ടുള്ളവയിൽത്തന്നെ മികച്ച ചിത്രങ്ങളുണ്ട്. ഹോളണ്ടിലെ സമ്പന്ന സമൂഹത്തിന്റെ ഛായാചിത്രങ്ങളും സാധാരണ ജനതയുടെ ജീവിത മുഹൂർത്ത ചിത്രീകരണങ്ങളും കൊണ്ട് വൈവിധ്യമാർന്നതാണ് ഇദ്ദേഹത്തിന്റെ കലാലോകം. 
## ഛായാചിത്രകാരൻ
സാധാരണ ജിവിതചിത്രങ്ങളായിരുന്നു വരച്ചുതുടങ്ങിയത്. 1642-ലെ 
*ക്യാമ്പ് സീൻ വിത്ത് സോൾജിയേഴ്സ് പ്ലേയിഗ് കാർഡ്സ് 
*ബോയ് ഡിഫ്ലീയിഗ് എ ഡോഗ് തുടങ്ങിയവ ഉദാഹരണം. 
പിൽക്കാല ഛായാചിത്രങ്ങൾ ഇദ്ദേഹത്തെ ആ രംഗത്തെ ഏറ്റവും പ്രമുഖനാക്കി. കാവ്യാത്മകമായ ഒരു ഭാവം ഓരോ ചിത്രത്തിനും നൽകാൻ ഇദ്ദേഹം ശ്രദ്ധിച്ചു. ജെറാർഡിന്റെ ഏറ്റവും പ്രസിദ്ധമായ ചിത്രം 
*സ്വിയറിഗ് ഒഫ് ദി ഓഥ് ഒഫ് റാറ്റിഫിക്കേഷൻ ഒഫ് ദ് ട്രീറ്റി ഒഫ് മൂൻസ്റ്റർ (1648) ആണ്. ഇതിൽ സ്പെയിനും ഹോളണ്ടും തമ്മിലുണ്ടായ സമാധാനസന്ധിയുടെ ഒപ്പുവയ്ക്കൽ മുഹൂർത്തമാണ് ആവിഷ്ക്കരിച്ചിട്ടുള്ളത്. 
*ദ് ലറ്റർ 
*ദ് കൺസേർട്ട് 
*ഫാദേർലി അഡ്വൈസ് 
*വുമൺ പീലിംഗ് 
*പൊട്ടറ്റോസ് 
തുടങ്ങിയവയാണ് മറ്റു പ്രമുഖ ചിത്രങ്ങൾ. 1681 ഡിസംബർ 8-ന് ഡിവെന്ററിൽ നിര്യാതനായി.

## അവലംബം
*

വർഗ്ഗം:1617-ൽ ജനിച്ചവർ
വർഗ്ഗം: 1681-ൽ മരിച്ചവർ
വർഗ്ഗം:ഡിസംബറിൽ ജനിച്ചവർ
വർഗ്ഗം:ഡിസംബർ 8-ന് മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
ഓഡോമീറ്റർ

ഒരു വാഹനം സഞ്ചരിച്ച ദൂരം രേഖപ്പെടുത്തുന്ന ഉപകരണമാണ് **ഓഡോമീറ്റർ**. ഓഡോമീറ്റർ എന്ന വാക്ക് "ഹോടോ" (വഴി) എന്നും "മെറ്റ്രോൺ" (അളവ്) എന്നും ഉള്ള ഗ്രീക്ക് വാക്കുകളിൽ നിന്നുൽഭവിച്ചതാണ്. ഓഡോമീറ്ററിൽ ഓടിയ ദൂരം കൃത്രിമമായി മാറ്റുന്നത് മിക്ക രാജ്യങ്ങളിലും ശിക്ഷാർഹമായ കുറ്റമാണ്. ഇത് ചെയ്യുന്നവർ സാധാരണ വാഹനം വിൽക്കുമ്പോൾ വാങ്ങുന്നയാളെ കബളിപ്പിക്കാൻ വേണ്ടിയാണ് ചെയ്യുന്നത്. 

## അവലംബം
 

വർഗ്ഗം:വാഹനഭാഗങ്ങൾ
വർഗ്ഗം:വാഹന സാങ്കേതികത
വർഗ്ഗം:അളവുപകരണങ്ങൾ
വാങ്കഡെ സ്റ്റേഡിയം

**ശേഷ്റാവു കൃഷ്ണറാവു വാങ്കഡെ സ്റ്റേഡിയം** (**വാങ്കഡെ സ്റ്റേഡിയം**) മഹാരാഷ്ട്രയിലെ മുംബൈയിൽ സ്ഥിതിചെയ്യുന്ന ഒരു ക്രിക്കറ്റ് സ്റ്റേഡിയമാണ്. ക്രിക്കറ്റ് ക്ലബ് ഓഫ് ഇന്ത്യയും മുംബൈ ക്രിക്കറ്റ് അസോസിയേഷനും തമ്മിൽ ക്രിക്കറ്റ് മത്സരത്തിന്റെ ടിക്കറ്റ് വിതരണത്തെച്ചൊല്ലിയുണ്ടായ ഒരു തർക്കമാണ് ഈ സ്റ്റേഡിയത്തിന്റെ നിർമ്മാണത്തിലേക്ക് നയിച്ചത്. 1973ഓടെ ഈ പ്രശ്നം രൂക്ഷമായി. അതേത്തുടർന്ന് അന്നത്തെ മുംബൈ ക്രിക്കറ്റ് അസോസിയേഷൻ സെക്രട്ടറിയും അറിയപ്പെടുന്ന രാഷ്ടീയനേതാവുമായിരുന്ന എസ്.കെ. വാങ്കഡെയുടെ നേതൃത്വത്തിൽ ഈ സ്റ്റേഡിയത്തിന്റെ പണിയാരംഭിച്ചു. ഏകദേശം ആറു മാസത്തിനുള്ളിൽ ഈ സ്റ്റേഡിയത്തിന്റെ പണി പൂർത്തിയായി. 1975 ജനുവരിയിൽ നടന്ന ഇന്ത്യ-വെസ്റ്റ് ഇൻഡീസ് ടെസ്റ്റ് മത്സരമായിരുന്നു ഈ ഗ്രൗണ്ടിൽ നടന്ന ആദ്യ അന്താരാഷ്ട്ര മത്സരം.

## ടെസ്റ്റ് മത്സരങ്ങൾ
വാങ്കഡെ സ്റ്റേഡിയത്തിൽ നടന്ന ടെസ്റ്റ് മത്സരങ്ങളുടെ പട്ടിക.

## അവലംബം

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
പെദ്രോ അൽമൊദോവാർ

സ്പാനിഷ് ചലച്ചിത്ര സംവിധായകനും, തിരക്കഥാകൃത്തും നിർമ്മാതാവുമാണ് **പെദ്രോ അൽമൊദോവാർ കബാല്ലെരോ**(ജനനം:  25 സെപ്റ്റംബർ 1949).തന്റെ തലമുറയിലെ ഏറ്റവുമധികം രാജ്യാന്തരപ്രശസ്തിയും വിജയവും കൈവരിച്ച സ്പാനിഷ് ചലച്ചിത്രകാരൻ എന്ന് ഇദ്ദേഹത്തെ വിശേഷിപ്പിക്കാം.
അത്യന്തം വികാരതീവ്രവും സങ്കീർണ്ണവുമായ കഥാഗതിയും തീക്ഷ്ണതയുള്ള നിറക്കൂട്ടുകളും ഇദ്ദേഹത്തിന്റെ ചിത്രങ്ങളുടെ പ്രത്യേകതയാണ്.മോഹം, ആസക്തി, സ്വത്വം, കുടുംബം മുതലായവയാണ് അദ്ദേഹത്തിന്റെ ചലച്ചിത്രങ്ങളിലെ മുഖ്യ പ്രമേയങ്ങൾ. സഹോദരൻ അഗസ്റ്റിൻ അൽമൊദോവാറുമായി ചേർന്നു തുടങ്ങിയ *എൽ ഡിസിയോ* എന്ന നിർമ്മാണക്കമ്പനിയാണ് മിക്ക ചിത്രങ്ങളും നിർമ്മിച്ചിരിക്കുന്നത്. 2001-ൽ അമേരിക്കൻ അക്കാഡമി ഓഫ് ആർട്സ് ആന്റ് സയൻസ് ഇദ്ദേഹത്തിന് വിശിഷ്ടാംഗത്വം (Foreign Honorary Member) നൽകി. 2009-ൽ ഹാർവാർഡ് സർവകലാശാല ഇദ്ദേഹത്തെ ഡോക്ടറേറ്റ് നൽകി ആദരിച്ചു.
ആങ് ലീ

ചൈനീസ് വംശജനായ  അമേരിക്കൻ ചലച്ചിത്രസംവിധായകനും തിരക്കഥാകൃത്തും നിർമ്മാതാവുമാണ് **ആങ് ലീ** (ജനനം:  ഒക്റ്റോബർ 23, 1954).  വൈവിധ്യമാർന്ന ചിത്രങ്ങളൊരുക്കിക്കൊണ്ടാണ് ആങ് ലീ ശ്രദ്ധേയനായത്. *സെൻസ് ആൻഡ് സെൻസിബിലിറ്റി*,* ക്രൗച്ചിങ്ങ് ടൈഗർ, ഹിഡൺ ഡ്രാഗൺ*, *ഹൾക്ക്* , *ബ്രോക്ക്ബാക്ക് മൗണ്ടൻ*,  ലൈഫ് ഓഫ് പൈ മുതലായവ ആങ് ലീയുടെ പ്രശസ്തചിത്രങ്ങളാണ്. * ക്രൗച്ചിങ്ങ് ടൈഗർ, ഹിഡൺ ഡ്രാഗൺ* (2000) മികച്ച വിദേശഭാഷാ ചിത്രത്തിനുള്ള ഓസ്ക്കാർ നേടിയിരുന്നു. *ബ്രോക്ക്ബാക്ക് മൗണ്ടൻ* (2005), ''ലൈഫ് ഓഫ് പൈ" (2012) എന്ന ചിത്രങ്ങൾക്ക്  മികച്ച സംവിധായകനുള്ള അക്കാഡമി അവാർഡ് നേടി.

മികച്ച സംവിധായകനുള്ള അക്കാഡമി അവാർഡ് നേടുന്ന ആദ്യത്തെ ഏഷ്യൻ വംശജനാണ് ആങ് ലീ.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:1954-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
വർഗ്ഗം:അമേരിക്കൻ ചലച്ചിത്രസംവിധായകർ
അരിയാ

ഒരു ഗായകൻ ഓർക്കസ്ട്രയുടെ അകമ്പടിയോടെ പാടുന്ന സോളോ റെൻഡറിങ്ങാണ് **അരിയാ**. സാധാരണ ഇത് ഓപ്പറയുടെ ഭാഗമായിട്ടാണ് അവതരിപ്പിക്കുന്നത്. ചില കമ്പോസർമാർ ഫ്രീ സ്റ്റാൻഡിംഗ് അരിയകൾ രചിക്കാറുണ്ട്. ബീഥോവന്റെ "ആ പെർഫിഡിയോ" ഇത്തരത്തിലുള്ള ഒരു കോൺസർട്ട് അരിയയാണ്. പതിനാലാം നൂറ്റാണ്ടിലാണ് അരിയയുടേ മെലോഡിക് രൂപം ആദ്യമായി ഉപയോഗിച്ചു തുടങ്ങിയത്. തുടക്കത്തിൽ അരിയ ഒരു ഇൻസ്റ്റ്രുമെന്റൽ പീസായിരുന്നു, പിന്നീട് കാലക്രമേണ അത് ഓർക്ക്സ്റ്റ്രായുടെ അകമ്പടിയോടുള്ള വോകൽ രെണ്ടരിങ്ങായി മാറി. ഹ്രസ്വമായ ഒരു അരിയയെ, അരിയറ്റാ എന്ന് പറയുന്നു. മിക്കവാറും അരിയകൾ നിഷ്കർശിച്ച തരം ശബ്ദം ഉള്ള പാട്ടുകാർ മാത്രമേ പാടൂ. ശബ്ദങ്ങളുടെ റേൻജ് സൊപ്രാനോ മുതൽ ബേസ് വോയ്സ് വരെയാണ്. സൊപ്രാനോ ഏറ്റവും ഹൈ പിച്ച് സ്വരമാണ്. സാധാരണ സ്ത്രീകളാണ് സൊപ്രാനോ പീസുകൾ പാടുക. ചില പുരുഷന്മാരും സൊപ്രാനോ ശബ്ദത്തിൽ പാടാറുണ്ട്. ഏറ്റവും ലോ പിച്ച് സ്വരം ബേസ് വോയിസാണ്.

## ചില പ്രസിദ്ധമായ അരിയകൾ

## അവലംബം

വർഗ്ഗം:ഗാന രീതികൾ
വർഗ്ഗം:ഓപ്പറ
ഡാനിയേൽ ഡേ-ലൂയിസ്

പ്രശസ്തനായ  ഇംഗ്ലീഷ് ചലച്ചിത്രനടനാണ് **ഡാനിയേൽ ഡേ-ലൂയിസ്**(ജനനം 29 ഏപ്രിൽ 1957). *മൈ ലെഫ്റ്റ് ഫുട്ട്* (1989), *ദെയർ വിൽ ബി ബ്ലഡ്* (2007), "ലിങ്കൺ" (2012) എന്നീ ചിത്രങ്ങളിലെ അഭിനയത്തിന് മികച്ച നടനുള്ള അക്കാഡമി അവാർഡ് നേടിയിട്ടുണ്ട്. *ഗാങ്ങ്സ് ഓഫ് ന്യൂയോർക്ക്* (2002) എന്ന ചിത്രത്തിൽ *ബിൽ, ദ ബുച്ചർ* എന്ന കഥാപാത്രത്തെ അവതരിപ്പിച്ച് ബാഫ്റ്റ, സ്ക്രീൻ ആക്റ്റേഴ്സ് ഗിൽഡ് അവാർഡുകൾ നേടി. സ്റ്റീവൻ സ്പിൽബർഗ്ഗിന്റെ *ലിങ്കൺ* എന്ന ചിത്രത്തിലൂടെ  2012-ലെ ഗോൾഡൻ ഗ്ലോബ് അവാർഡ് നേടി. ഇതേ ചിത്രത്തിലൂടെ മികച്ച നടനുള്ള അക്കാഡമി അവാർഡ് മൂന്നു തവണ നേടിയ ആദ്യ വ്യക്തിയായി.

അഭിനേത്രിയായ ജിൽ ബാൽക്കൺ, കവിയായ സെസിൽ ഡേ-ലൂയിസ് എന്നിവരുടെ മകനായി ലണ്ടനിൽ ജനിച്ചു. അഭിനയത്തോടുള്ള സമർപ്പണമനോഭാവവും താൻ അവതരിപ്പിക്കുന്ന കഥാപത്രത്തിനായി നടത്തുന്ന ഗവേഷണവും അദ്ദേഹത്തെ ശ്രദ്ധേയനാക്കുന്നു.സെറ്റിനുള്ളിലും പുറത്തും കഥാപാത്രമായി ജീവിക്കുന്ന രീതിയാണ്  ഡേ-ലൂയിസിന്റേത്. 1997-2012 കാലഘട്ടത്തിൽ വെറും ആറു ചിത്രങ്ങളിൽ മാത്രം അഭിനയിച്ച ഇദ്ദേഹം ഹോളിവുഡിലെ ഏറ്റവും സെലക്റ്റീവായ നടന്മാരിലൊരാളായി അറിയപ്പെടുന്നു.

## അവലംബം

വർഗ്ഗം:1957-ൽ ജനിച്ചവർ
വർഗ്ഗം:ഏപ്രിൽ 29-ന് ജനിച്ചവർ
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ
ഡിങ്ക ജനത

ആഫ്രിക്കയിലെ നൈൽ നദിതടപ്രദേശത്ത് വസിക്കുന്ന ഒരു ജനവിഭാഗമാണ് **ഡിങ്ക**. ആഫ്രിക്കയിലെ ഏറ്റവും ഉയരം കൂടിയ ജനതകളിൽ ഒന്നാണ് ഡിങ്ക. അവരുടെ ശരാശരി ഉയരം അഞ്ച് അടി പതിനൊന്നര ഇഞ്ചാണെന്ന് 1953 ൽ നടത്തിയ ഒരു പഠനം കണ്ടെത്തി. ഇവരുടെ വാസസ്ഥല പ്രദേശം കൂടുതലും ദക്ഷിണ സുഡാനിലാണ്. 2008 ൽ സുഡാൻ സർക്കാർ നടത്തിയ സെൻസസ് അനുസരിച്ച് ഇവരുടെ ജനസംഖ്യ 45 ലക്ഷം ആയിരുന്നു.  ഒരു നിലോട്ടിക് ഭാഷയായ ഡിങ്ക ഭാഷയാണ് ഇവർ സംസാരിക്കുന്നത്.  പരമ്പരാഗതമായി ഡിങ്കകൾ അനിമിസ്റ്റിൿ മത വിശ്വാസികളാണ്. ഈയിടെയായി മിഷനറിമാരുടെ പ്രവർത്തന ഫലമായി പല ഡിങ്കകളും ക്രിസ്തുമത വിശ്വാസികളായിട്ടുണ്ട്.   

## അവലംബം

വർഗ്ഗം: ജനവിഭാഗങ്ങൾ
സ്ഥാനഭ്രംശ ടൺ അളവ് (കപ്പൽ)

സ്ഥാനഭ്രംശ ടൺ അളവ് (കപ്പൽ)

കപ്പലിൽ വേണ്ടത്ര ഇന്ധനം നിറച്ച്, അത് വഹിച്ചു കൊണ്ടു പോകാനുള്ളവയെല്ലാം കയറ്റിക്കഴിയുമ്പോൾ കപ്പലിന്റെ ഭാരം കാരണം വിസ്ഥാപനം സംഭവിക്കുന്ന വെള്ളത്തിന്റെ ഭാരമാണ് ആ കപ്പലിന്റെ സ്ഥാനഭ്രംശം അഥവാ സ്ഥാനഭ്രംശ ടൺ അളവ് എന്നറിയപ്പെടുന്നത്. ആർക്കിമിഡീസ് തത്ത്വമനുസരിച്ച് ദ്രാവകത്തിൽ ഒരു വസ്തുവിന്റെ ഭാരനഷ്ടവും അത് ആദേശം ചെയ്യുന്ന ദ്രാവകത്തിന്റെ ഭാരവും തുല്യമായിരിക്കും.

കടലിലെ ഉപ്പു വെള്ളത്തിന്റേയും, ശുദ്ധജലത്തിന്റേയും സാന്ദ്രതയിൽ വ്യത്യാസം ഉള്ളതിനാൽ കടൽ ജലത്തിന്റെ സാന്ദ്രതയുടെ അടിസ്ഥാനത്തിൽ ഭാരം കയറ്റിച്ചെല്ലുന്ന കപ്പൽ എന്തെങ്കിലും കാരണവശാൽ ശുദ്ധജലം പ്രവഹിക്കുന്ന നദിയിലേക്കു കയറാനിടയായാൽ കപ്പൽ കൂടുതൽ താഴ്ന്നു പോകും. സമുദ്രത്തിന്റെ ഉപരിതലത്തിൽ, ഉപ്പു വെള്ളത്തിന്റെ സാന്ദ്രത  1025&nbsp;kg/m³ (10.25&nbsp;lb/ga, 8.55&nbsp;lb/US gallon) ഉം, ശുദ്ധജലത്തിന്റെ സാന്ദ്രത 1000&nbsp;kg/m³ (10.00&nbsp;lb/ga, 8.35&nbsp;lb/US gallon) ഉം ആണെന്ന് നിർണ്ണയിക്കപ്പെട്ടിട്ടുണ്ട്. 

ഉദാഹരണത്തിന് 100 ടൺ ഭാരം കയറ്റി കടലിൽ യാത്ര ചെയ്യുന്ന ചരക്കു കപ്പൽ കാരണം ഉണ്ടാകുന്ന ജലത്തിന്റെ സ്ഥാനഭ്രംശം 100 ടൺ ആയിരിക്കും. യാത്രാ മധ്യേ ആ കപ്പൽ ശുദ്ധജലം പ്രവഹിക്കുന്ന നദിയിലേക്കു പ്രവേശിക്കാനിടയായാൽ, ശുദ്ധജലത്തിന്റെ സാന്ദ്രത ഉപ്പു വെള്ളത്തിന്റെ സാന്ദ്രതയേക്കാൾ കുറവായതിനാൽ കപ്പൽ 100 ടണ്ണിലധികം ജലത്തെ സ്ഥാനഭ്രംശം ചെയ്യുകയും, അതു കാരണം കപ്പൽ ജലനിരപ്പിൽ നിന്നും കുറേക്കൂടെ താഴേക്ക് പോകുകയും ചെയ്യും.

കപ്പൽ വെള്ളത്തിലിറക്കുമ്പോൾ ജലത്തിനു സംഭവിക്കുന്ന സ്ഥാനഭ്രംശം അളക്കുവാൻ 1950-നു ശേഷം കമ്പ്യൂട്ടറുകളുടെ സഹായം തേടുന്നതിനാൽ സ്ഥാനഭ്രംശ നിർണ്ണയം താരതമ്യേന എളുപ്പമായിട്ടുണ്ട്.

## Gallery

Image:Principio di Archimede galleggiamento.png|കപ്പൽ പ്ലവനം ചെയ്യുമ്പോൾ ജലത്തിനുണ്ടാകുന്ന സ്ഥാനഭ്രംശത്തെ സൂചിപ്പിക്കുന്ന രേഖാചിത്രം.
Image:Archimedes bath.jpg|ഗ്രീക്ക് തത്ത്വജ്ഞാനി ആർക്കിമിഡീസിന്റെ പ്രശസ്തമായ ബാത്ത് ടബ്‌.
Image:CurvasCarenaDerecha.PNG|ഒരു കപ്പലിന്റെ സ്ഥാനഭ്രംശ ടൺ അളവ് നിർണ്ണയിക്കുന്ന ഹൈഡ്രോസ്റ്റാറ്റിക് കർവുകൾ.


## See also

* Tonnage

വർഗ്ഗം:ജലഗതാഗതം
വർഗ്ഗം:കപ്പലുകൾ
അഞ്ജലി ശുക്ല

ഒരു ഇന്ത്യൻ ചലച്ചിത്ര ഛായാഗ്രാഹകയാണ് **അഞ്ജലി ശുക്ല**. 2010-ൽ  കുട്ടിസ്രാങ്ക് എന്ന ചിത്രത്തിലൂടെ മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം നേടിയ ആദ്യ വനിതയായി. പ്രശസ്ത ഛായാഗ്രാഹകൻ സന്തോഷ് ശിവന്റെ സഹായിയായി *ബിഫോർ ദി റെയിൻസ്*, *മിസ്ട്രസ്സ് ഓഫ് സ്പൈസസ്* എന്നീ ഹോളിവുഡ് ചിത്രങ്ങളിലടക്കം അനവധി ചിത്രങ്ങളിൽ പ്രവർത്തിച്ചിട്ടുണ്ട്. മണിരത്നത്തിന്റെ *രാവൺ* എന്ന ചിത്രത്തിന്റെ സെക്കൻഡ് യൂണിറ്റ് ക്യാമറാവുമൺ ആയിരുന്നു. ലഖ്‌നൗവിൽ ജനിച്ച അഞ്ജലി ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യ, പൂനെ-യിൽ നിന്നുമാണ് ബിരുദം നേടിയത്. 

### പുറത്തേക്കുള്ള കണ്ണികൾ
*
*57-ആമത് ദേശീയ ചലച്ചിത്ര പുരസ്ക്കാരങ്ങൾ 
*അഭിമുഖം - ടൈംസ് ഓഫ് ഇന്ത്യ 
*''ദി ഫീമെയിൽ ഗേസ് '', അഭിമുഖം - മുംബൈ മിറർ 
*''വുമൺ അച്ചീവർ: അഞ്ജലി ശുക്ല''. അഭിമുഖം - ഇന്ത്യ ടുഡേ 
*"വ്യൂ ഫൈൻഡർ" അഭിമുഖം - ഹിന്ദു
*അഭിമുഖം
കരികാല ചോളൻ

സംഘകാലഘട്ടത്തിൽ ജീവിച്ചിരുന്ന ഒരു തമിഴ് രാജാവായിരുന്നു **കരികാല ചോളൻ**.  സംഘകാലഘട്ടത്തിലെ വിവിധകൃതികളിലായി കരികാല ചോളനെക്കുറിച്ചും അദ്ദേഹത്തിന്റെ ഭരണനൈപുണ്യത്തെക്കുറിച്ചും വിവരിക്കുന്നു. ട്രിച്ചിയിൽ സ്ഥിതി ചെയ്യുന്ന കല്ലണൈ എന്ന അണക്കെട്ട് സ്ഥാപിച്ചത് ഇദ്ദേഹമാണെന്നു വിശ്വസിക്കപ്പെടുന്നു. എ.ഡി രണ്ടാം നൂറ്റാണിൽ പണികഴിപ്പിച്ചതാണിത്.

തഞ്ചാവൂരിനടുത്ത് വെണ്ണിയിൽ വച്ച് തന്റെ സമകാലിക ചേര പാണ്ഡ്യ രാജാക്കന്മാരെ തോല്പിച്ചതാണു ഈ ചോഴ രാജാവിന്റെ പ്രധാന നേട്ടം. കരികാലന്റെ രാജധാനി തിരുച്ചിക്കടുത്ത് ഉഴൈയൂർ ആയിരുന്നു. 

## ചരിത്രം

കരികാലന്റെ കഥ ഇതിഹാസവും സംഘ സാഹിത്യത്തിൽ നിന്ന് ശേഖരിച്ച വിവരങ്ങളും ചേർന്നതാണ്. ലഭ്യമായ ഒരേയൊരു ഉറവിടം സംഘ കവിതയിലെ നിരവധി പരാമർശങ്ങളാണ്. സംഘത്തിന്റെ നിലവിലുള്ള സാഹിത്യത്തിൽ ഉൾപ്പെടുന്ന കാലഘട്ടം നിർഭാഗ്യവശാൽ ഒരു പരിധിവരെ നിശ്ചയദാർഡ്ത്തോടെ നിർണ്ണയിക്കാൻ എളുപ്പമല്ല.

## ജീവിതരേഖ
ചോളരാജാവായിരുന്ന ഇളംചേട്ചെന്നിയിടെയും രാജകുമാരി വെളിറിന്റെയും മകനായിട്ടാണ് കരികാലൻ അറിയപ്പെടുന്നത്.  യുവാവായിരുന്ന കാലത്ത് സംഭവിച്ച ഒരു അപകടത്തിൽ അദ്ദേഹത്തിനെ കാല് കരിഞ്ഞുപോകാനിടയായി. അതിൽ നിന്നാണ് കരികാലൻ എന്ന പേരു സിദ്ധിച്ചത് എന്നു ചിലർ കരുതുന്നു. എന്നാൽ മറ്റു പണ്ഡിതന്മാർ കരുതുന്നത്, ആനകളുടെ (കരി) അന്ധകൻ (കാലൻ) എന്നർത്ഥത്തിലാണ് ആ പേരു വന്നത് എന്നാണ്.

## അവലംബം


വർഗ്ഗം:ഇന്ത്യയിലെ രാജാക്കന്മാർ
വർഗ്ഗം:ചോളരാജാക്കന്മാർ
സാഖറി ടെയ്‌ലർ

**സഖാരി ടെയ്‌ലർ** അമേരിക്കയുടെ (യു.എസ്.എ.) 12-ആമത്തെ പ്രസിഡന്റായിരുന്നു. ചുരുങ്ങിയകാലം മാത്രമേ പ്രസിഡന്റുപദവിയിൽ ഉണ്ടായിരുന്നുള്ളൂ. സൈനികനായാണ് തുടക്കം. മെക്സിക്കൻ യുദ്ധത്തിലൂടെ അദ്ദേഹം ദേശീയ ശ്രദ്ധ പിടിച്ചുപറ്റി. റിച്ചാർഡ് ടെയ്‌ലറുടെയും സാറാ ഡബ്നി സ്റ്റോരത്തറുടെയും മൂന്നാമത്തെ പുത്രനായി ഇദ്ദേഹം 1784 നവംബർ 24-ന് വെർജീനിയയിലെ ഓറഞ്ച് കൗണ്ടിയിൽ ജനിച്ചു. 
## ജീവിതരേഖ
ഔപചാരികമായ സ്കൂൾ വിദ്യാഭ്യാസം പരിമിതമായി മാത്രമേ ലഭിച്ചുള്ളൂ. സൈന്യത്തിൽ ചേർന്ന ഇദ്ദേഹം 1808-ൽ കാലാൾപ്പടയുടെ ഫസ്റ്റ് ലഫ്റ്റനന്റായി. 1810-ൽ മാർഗരറ്റ് മക്ആൾ സ്മിത്തിനെ വിവാഹം ചെയ്തു. 1812-ലെ യുദ്ധത്തിൽ പങ്കെടുത്ത ഇദ്ദേഹത്തിന് വിശിഷ്ട സേവനത്തിനുള്ള അംഗീകാരം ലഭിച്ചു. അല്പകാലം സൈന്യത്തിൽനിന്നു വിട്ടുനിന്ന ഇദ്ദേഹം 1832-ൽ കേണൽ പദവിയിലെത്തി.

## പദവികൾ
ബ്ലാക്ക് ഹാക്ക് യുദ്ധത്തിലും സെമിനോൾ യുദ്ധത്തിലും പങ്കെടുത്തു. 1838-ൽ ബ്രിഗേഡിയർ പദവി ലഭിച്ചു. 1845-ഓടെ ടെക്സാസ് അതിർത്തിയിലെ അമേരിക്കൻ സേനയുടെ നിയന്ത്രണത്തിനായി ഇദ്ദേഹത്തെ നിയോഗിച്ചു. 1846-ൽ മേജർ ജനറലായി മെക്സിക്കൻ യുദ്ധത്തിൽ (1846-48) അമേരിക്കൻ സൈന്യത്തെ പ്രഗൽഭമായി നയിച്ചു. ഈ യുദ്ധത്തിലെ പ്രകടനം ഇദ്ദേഹത്തിന് ദേശീയ നായക പരിവേഷം നൽകി. തുടർന്ന് വിഗ് പാർട്ടി (ഡെമോക്രാറ്റിക് പാർട്ടിക്കെതിരായി രൂപംകൊണ്ട ഈ പാർട്ടി ഏതാനും വർഷങ്ങളേ നിലനിന്നുള്ളൂ; 1834-1856) ഇദ്ദേഹത്തെ യു.എസ്. പ്രസിഡന്റ് സ്ഥാനാർഥിയാക്കി. 
## പ്രസിഡന്റായി തിരഞ്ഞെടുക്കപ്പെട്ടു
പ്രസിഡന്റായി തെരഞ്ഞെടുക്കപ്പെട്ട ഇദ്ദേഹം 1849 മാർച്ച് 5 മുതൽ 50 ജൂലൈ 9 വരെ അധികാരത്തിലിരുന്നു. ഇദ്ദേഹത്തിന്റെ ഭരണകാലത്ത് സ്റ്റേറ്റുകളുടെ സംയോജനം സംബന്ധിച്ച് അമേരിക്കയിലെ രാഷ്ട്രീയ സ്ഥിതി വളരെയധികം കലുഷിതമായി. അടിമസമ്പ്രദായം സംബന്ധിച്ച പ്രശ്നങ്ങൾ രൂക്ഷമായ കാലവുംകൂടിയായിരുന്നു ഇത്. മധ്യ അമേരിക്കയിലൂടെ നിർമ്മിക്കുന്ന തോടുകളുടെയും റെയിൽവേയുടെയും നിയന്ത്രണം സംബന്ധിച്ച് ബ്രിട്ടനുമായി ഒപ്പുവച്ച ക്ലേറ്റൺ-ബുൾവർ ഉടമ്പടി (1850) ടെയ്‌ലറുടെ ഭരണനേട്ടമാണെന്ന് അഭിപ്രായമുണ്ട്. പ്രസിഡന്റായിരിക്കെ 1850 ജൂലൈ 9-ന് ഇദ്ദേഹം വാഷിങ്ടൺ ഡി.സി.യിൽ മരണമടഞ്ഞു. വില്ല്യം ഹെന്രി ഹാരിസണും ജെയിംസ് ഗാർഫീൽഡിനും ശേഷം ഏറ്റവും കുറച്ചുകാലം അധികാരത്തിലിരുന്ന പ്രസിഡന്റാണ് ടെയ്ലർ.

## അവലംബം
*http://www.whitehouse.gov/about/presidents/zacharytaylor 
*http://millercenter.org/president/taylor
*http://www.biography.com/people/zachary-taylor-9503363

വർഗ്ഗം:1784-ൽ ജനിച്ചവർ
വർഗ്ഗം: 1850-ൽ മരിച്ചവർ
വർഗ്ഗം:നവംബർ 24-ന് ജനിച്ചവർ
വർഗ്ഗം:ജൂലൈ 9-ന് മരിച്ചവർ

വർഗ്ഗം:അമേരിക്കൻ പ്രസിഡണ്ടുമാർ
തോട (വിവക്ഷകൾ)

* തോട - കാതിലണിയുന്ന ആഭരണം
* തോട (കഥകളി) - കഥകളിയിലുപയോഗിക്കുന്ന കാതിലണിയുന്ന ആഭരണം
* തോടർ - തോട ജനത
* തോട (ഭാഷ)
പുരാതന വാദ്യ ഉപകരണങ്ങൾ

പുരാതനമായ ചില വാദ്യ ഉപകരണങ്ങളുടെ പേരുകൾ.

ചക്കത്തൊണ്ട്, ഉറുമ്പ് എന്നിവ കേരളത്തിലെ പ്രാചീന ഉപകരണമാണ്. വീണയുടെ പുരാതന രൂപമായ നല്ലി അഴി അത്തരം ഒരു ഉപകരണമാണ്. ഇരുതുടി വീരാണം, കിടുപടി, പോലുള്ളവ സന്ധ്യാനാമജപത്തിന് ഉപയോഗിച്ചിരുന്നു. ചരടിവാദ്യം, കൊക്കര, 

സാലാപാർഥ എന്ന ഉപകരണം പതിനാറാം നൂറ്റാണ്ടിൽ സ്പെയിനിൽ ശവസംസ്കാരത്തിനായി ഉപയോഗിച്ചിരുന്നു. ഇതു പിന്നീട് നിരോധിക്കപ്പെട്ടു. ദാമിരം, കോഹാൽ, മാങ്കെ, തിർളി എന്നിവയും ചില ഉപകരണങ്ങളാണ്.

ചീങ്കണ്ണിവീണ, മയൂരവീണ, കൂർമവീണ ഇവ വീണയുടെ മറ്റു രൂപങ്ങളാണ്. കടുക്കവീണ സാധാരണ ഉള്ള വീണയുടെ ആദ്യരൂപമാണ്.
കാൾ വിൻസൺ വിമാനവാഹിനിക്കപ്പൽ

അമേരിക്കൻ നേവിയുടെ നിമിറ്റ്‌സ് ക്ലാസ് വിമാനവാഹിനിക്കപ്പലുകളുടെ ശൃംഖലയിൽ മൂന്നാമത്തെ സൂപ്പർ കാരിയറാണ് **യു.എസ്.എസ്. കാൾ വിൻസൺ (സി.വി.എൻ-70)**. 

ജോർജ്ജിയ സംസ്ഥാനത്തു നിന്നുള്ള കോൺഗ്രസ് അംഗം കാൾ വിൻസൺറെ പേരാണ് ഈ കപ്പലിനു നൽകിയിരിക്കുന്നത്. 

1983-ൽ കന്നിയാത്ര പുറപ്പെട്ട കാൾ വിൻസന്റെ കോൾ സൈൻ ഗോൾഡ് ഈഗിൾ ആണ്. 

കടലിൽ ഇറക്കുമ്പോൾ 70,000 ലോങ്ങ് ടണ്ണോ അതിലധികമോ സ്ഥാനഭ്രംശ ടണ്ണേജ് ഉള്ള കപ്പലുകളെയാണ് അനൗദ്യോഗികമായെങ്കിലും സൂപ്പർ കാരിയർ എന്നു വിശേഷിപ്പിക്കുന്നത്. (ഒരു ലോങ്ങ് ടൺ = 1,016 kg).

ലോകത്തിലെ ഏറ്റവും വലിയ വിമാനവാഹിനിക്കപ്പലുകളിലൊന്നായ യു.എസ്.എസ്. കാൾവിൻസൺ ആണവ യുദ്ധക്കപ്പലിൽ 5000-ത്തിലധികം നാവികർ സേവനമനുഷ്ഠിക്കുന്നു. 70 യുദ്ധ വിമാനങ്ങളും, ഹെലികോപ്റ്ററുകളും നിർത്തിയിടാൻ സൗകര്യമുള്ള ഈ കപ്പലിൽ രണ്ട് ന്യൂക്ലിയർ റിയാക്ടറുകളുണ്ട്.

1996-ൽ കുർദിഷ് സിവിൽ വാർ കൊടുമ്പിരിക്കൊണ്ട സമയത്ത് ദക്ഷിണ ഇറാഖിലെ സൈനിക താവളങ്ങൾക്കു നേരേ അമേരിക്ക നടത്തിയ ക്രൂയിസ് മിസൈൽ ആക്രമണങ്ങൾക്ക് ചുക്കാൻ പിടിച്ചത് യു.എസ്.എസ്. കാൾ വിൻസൺ വിമാനവാഹിനിക്കപ്പലായിരുന്നു.

2011 മെയ് 2-ാം തിയതി ഉസാമ ബിൻ ലാദന്റെ മൃതശരീരം അറബിക്കടലിൽ സംസ്‌കരിക്കാനായി അമേരിക്ക ഉപയോഗിച്ച കപ്പലും യു.എസ്.എസ്. കാൾ വിൻസൺ തന്നെ.

പാകിസ്താനിലെ അബോട്ടാബാദിൽ അമേരിക്കൻ നേവിയുടെ സീൽ കമാണ്ടോകളുടെ ആക്രമണത്തിൽ കൊല്ലപ്പെട്ട ബിൻ ലാദന്റെ മൃതദേഹം 2011 മെയ് 2-ാം തിയതി വടക്കേ അറബിക്കടലിൽ സംസ്‌കരിച്ച ശേഷം അമേരിക്കയിലേക്കു തിരിച്ചു പോയ യു.എസ്.എസ്. കാൾ വിൻസൺ വിമാനവാഹിനിക്കപ്പൽ 2011 ജൂൺ 15-ാം തിയതി സാന്റിയാഗോ തുറമുഖത്തെത്തിച്ചേർന്നു.

ബംഗാൾ ഉൾക്കടലിൽ വച്ചു നടന്ന 15-ാമത്തെ ഇന്തോ - അമേരിക്കൻ സംയുക്ത നാവികാഭ്യാസം മലബാർ - 2012-ൽ പങ്കെടുക്കാനായി 2012 ജൂൺ 5-ാം തിയതി യു.എസ്.എസ്. കാൾ വിൻസൺ വിമാനവാഹിനിക്കപ്പൽ ചെന്നൈയിലെത്തി.

## അവലംബം

വർഗ്ഗം:വിമാനവാഹിനിക്കപ്പലുകൾ
ഇന്ത്യയിലെ സംരക്ഷിത മേഖലകൾ

2004 മെയ് വരെയുള്ള കണ്ണക്കുപ്രകാരം ഇന്ത്യയിലെ 156700.കി.മീ പ്രദേശം പാരിസ്ഥിതികമായി സംരക്ഷിക്കപ്പെട്ടിരിക്കുന്നു. ഇന്ത്യയുടെ മൊത്തം വിസ്തീർണത്തിന്റെ 4.95% മാത്രമാണിത്.

## വർഗ്ഗീകരണം
ഇന്ത്യയിലെ സ്മരക്ഷിതമേഖലകളെ വിവിധയിനമായി വർഗ്ഗീകരിക്കാം. ഐ.യു.സി.എൻ.ന്റെ മാനദണ്ഡങ്ങൾ പ്രകാരമാണിവ.

### ദേശീയോദ്യാനം

ദേശീയോദ്യാനങ്ങൾ (IUCN വകുപ്പ് II):  ഹെയ്ലി ദേശീയോദ്യാനമാണ് ഇന്ത്യയിൽ ആദ്യത്തേത്. ഇത് ഇന്ന് ജിം കോർബറ്റ് ദേശീയോദ്യാനം എന്നാണ് അറിയപ്പെടുന്നത്. 1935ലാണ് ഇത് സ്ഥാപിതമായത്. 1970 ആയപ്പോഴേക്കും ദേശീയോദ്യാനങ്ങളുടെ എണ്ണം അഞ്ചായി. ഇന്ന് 90ലധികം ദേശീയോദ്യാനങ്ങൾ ഇന്ത്യയിലുണ്ട്.

### വന്യജീവി സങ്കേതം

വന്യജീവി സങ്കേതം (ഐ.യു.സി.എൻ വകുപ്പ് IV): ഇന്ത്യയിൽ 500ലധികം വന്യജീവിസങ്കേതകങ്ങളുണ്ട്. ഇവയിൽ 28 എണ്ണം പ്രൊജക്റ്റ് ടൈഗറിന്റെ ഭാഗമായുള്ള കടുവാ സംരക്ഷണ കേന്ദ്രങ്ങളാണ്.  കടുവകളുടെ സംരക്ഷണത്തിനിന്ത്യയിൽ പ്രത്യേക പ്രാധാന്യം നൽകിവരുന്നു. പ്രധാനമായും പക്ഷികളെ സംരക്ഷിക്കപ്പെട്ടിട്ടുള്ള വന്യജീവി സങ്കേതങ്ങൾ, പക്ഷി സങ്കേതങ്ങൾ എന്ന പേരിലും അറിയപ്പെടാറുണ്ട്.

### സംരക്ഷിത ജൈവമേഖലകൾ(Biosphere Reserve)

സംരക്ഷിത ജൈവമേഖലകൾ(UNESCO , IUCN വകുപ്പ് V): വിസ്താരമായ ആവാസവ്യവസ്ഥകളെ സംരക്ഷിക്കുക എന്ന ഉദ്ദേശത്തോടെയാണ് സംരക്ഷിത ജൈവമേഖലകൾ നിലകൊള്ളുന്നത്. ദേശിയോദ്യാനങ്ങളും സംരക്ഷിത ജൈവമേഖലയുടെ പരിധിക്കുള്ളിൽ വന്നെന്നിരിക്കാം

### ആരക്ഷിത വനവും സംരക്ഷിത വനവും
### Conservation Reserve and Community Reserve
### ഗ്രാമീണ വനങ്ങളും പഞ്ചായത്ത് വനങ്ങളും

ഗ്രാമീണ വനങ്ങളും പഞ്ചായത്ത് വനങ്ങളും(IUCN വകുപ്പ് VI): ഒരു ഗ്രാമത്തിന്റെയോ, പഞ്ചായത്തിന്റെയോ ഭരണത്തിൻ കീഴിൽ വരുന്ന വനങ്ങളാണിവ.

### Private protected areas
### Conservation areas

## ഇതും കാണുക
* ഇന്ത്യയിലെ സംരക്ഷിത മേഖലകളുടെ പട്ടിക

## അവലംബം
*United Nations List of National Parks and Protected Areas: India (1993) 
*Ministry of Forests and Environment Protected Areas website 
*Ministry of Forests and Environment-Report Ch10 Biodiversity
*SPECIES CHECKLIST: Species Diversity in India ; ENVIS Centre: Wildlife & Protected Areas (Secondary Database); Wildlife Institute of India (WII)
*ENVIS Centre: Wildlife & Protected Areas (Secondary Database) ; Wildlife Institute of India (WII)

വർഗ്ഗം:ഇന്ത്യയിലെ സംരക്ഷിത മേഖലകൾ
ശീമയത്തി

ശാസ്ത്രീയനാമം Ficus carica എന്നാണ്. ഇംഗ്ലീഷിൽ ഫിഗ് (fig) എന്നാണ് പേര്. ഈ മരത്തിൽ നിന്നാണ് അത്തിപ്പഴം ഉണ്ടാകുന്നത്. ആഫ്രിക്കയാണ് ജന്മദേശം. ഫലവൃക്ഷമായും അലങ്കാര വൃക്ഷമായും വളർത്തുന്നു. 
## രൂപവിവരണം
10മീറ്റർ വരെ ഉയരം വരും. ഇളം കമ്പുകളും മുകുളശൽക്കങ്ങളും രോമം കൊണ്ട് മൂടിയതാണ്. ഇലകളുടെ മുകൾഭാഗം കടും പച്ച നിറവും അടിവശം ഇളം പച്ച നിറവും. ഇലകൾ 20 സെ.മീറ്റരോളാം നീളമുള്ളവയാണ്. 
## രസാദി ഗുണങ്ങൾ
രസം   : മധുരം

ഗുണം   : സരം, ഗുരു, സ്നിഗ്ധം

വീര്യം    : ശീതം

വിപാകം : മധുരം

## ഔഷധ യോഗ്യ ഭാഗം
വേര്, ഫലം, കറ
## ഇതും കാണുക
* വലിയ അത്തി
* അത്തി

## ചിത്രശാല


File:Fig_-_ശീമയത്തി.JPG|ശീമയത്തി പഴം ഉണക്കിയത്
File:Fig_Tree,_അത്തിമരം.JPG|ശീമയത്തി മരം
File:Fig_Fruits_അത്തിപ്പഴം.JPG|ശീമയത്തിപ്പഴം
File:Fig_Fruits_അത്തിപ്പഴം-001.JPG|ശീമയത്തിപ്പഴങ്ങൾ
File:Fig_Fruits_അത്തിപ്പഴങ്ങൾ-002.JPG|ശീമയത്തിപ്പഴങ്ങൾ
File:Fig_Leaves_അത്തിയില.JPG|ശീമയത്തിയില



## അവലംബം
http://www.floridata.com/ref/f/ficus_c.cfm

വർഗ്ഗം:ഫൈക്കസ്
വർഗ്ഗം:ലെബനോനിലെ സസ്യജാലം
വർഗ്ഗം:കേരളത്തിലെ സസ്യജാലം
കൈമരുത്

**കൈമരുത്** (**ശാലമരം**) എന്ന വൃക്ഷത്തിന്റെ ശാസ്ത്രീയ നാമം: *Shorea robusta* എന്നാണ്. ഇംഗ്ലീഷിൽ** sal **അല്ലെങ്കിൽ **shala tree** എന്ന് അറിയുന്നു. സംസ്കൃതത്തിൽ **അഗ്നിവല്ലഭ, അഗ്നികർണ, അഗ്നികർണിക** എന്നൊക്കെ വിളിക്കുന്നു.

തെക്കൻ ഏഷ്യയാണ് ജന്മദേശമായി കണക്കാക്കുന്നത്. ഹിമാലയത്തിന്റെ തെക്കുമുതൽ മ്യാന്മാർ വരെയും നേപ്പാൾ, ബംഗ്ലാദേശ്, ഇന്ത്യ എന്നിവിടങ്ങളിലും കണ്ടുവരുന്നു. സാൽ വൃക്ഷം റെസിൻ സാൽ *ഡാമ്മർ* അല്ലെങ്കിൽ ഇൻഡ്യൻ *ഡാമ്മർ* എന്നറിയപ്പെടുന്നു.

## രൂപ വിവരണം
50 മീറ്റർ വരെ വരുന്ന വളരെ പതുക്കെ വളരുന്ന ഒരു മരമാണ്. ജല ലഭ്യതയുള്ള സ്ഥലങ്ങളിൽ നിത്യഹരിത മരമാണ്. എന്നാൽ ജല ലഭ്യതകുറഞ്ഞ സ്ഥലങ്ങളിൽ ഫെബ്രുവരി മുതൽ ഏപ്രിൽ വരെ ഇല പൊഴിക്കാറുണ്ട്.
ഇതിനെ പലപ്പോഴും അശോകമരമായി തെറ്റിദ്ധരിക്കാറുണ്ട്.

## രസാദി ഗുണങ്ങൾ
രസം    : കഷായം(തൊലി), മധുരം (ഫലം , പശ)

ഗുണം   : രൂക്ഷം

വീര്യം    :ശീതം

വിപാകം: കടു

## ഔഷധയോഗ്യ ഭാഗം
തൊലി, നിര്യാസം, ഫലം

## ഉപയോഗം
ഇത് നല്ല ഉറപ്പുള്ള മരമായതുകൊണ്ട് ഫർണിച്ചറുകൾ ഉണ്ടാക്കാനും ജനലും വാതിലും ഉണ്ടാക്കാനും ഉപയോഗിക്കാം.

## ചിത്രശാല

Image:Sal (Shorea robusta)- old leaf at Jayanti, Duars W Picture 122.jpg|ജയന്തിയിലെ മൂത്ത ഇല


## അവലംബം
# http://www.flowersofindia.net/catalog/slides/Sal.html
# ഔഷധ സസ്യങ്ങൾ ഭാഗം2, ഡോ.നേശമണി, കേരള ഭാഷാ ഇൻസ്റ്റിറ്റ്യൂട്ട്.

വർഗ്ഗം:ബുദ്ധമതത്തിലെ മരങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:ഷൂറിയ
വർഗ്ഗം:ഡിപ്റ്ററോകാർപേസീ
വർഗ്ഗം:കേരളത്തിലെ സസ്യജാലം
വേമ്പാട

റാമ്നേസീ സസ്യകുടുംബത്തിലെ വള്ളിച്ചെടിയാണ് **വേമ്പാട** അല്ലെങ്കിൽ **ദിനേശവല്ലി**. ശാസ്ത്രീയ നാമം *Ventilago maderaspatana* എന്നാണ്. ഇംഗ്ലീഷിൽ Red Creeper   എന്നു പറയുന്നു. ഇന്ത്യൻ ഉപഭൂഖണ്ഡം, ശ്രീലങ്ക, മലേഷ്യ എന്നിവിടങ്ങളിലെ ഇലകൊഴിയും ഈർപ്പവനങ്ങളിൽ കണ്ടുവരുന്നു. 
ഇളംകൊമ്പുകൾ ഉണങ്ങുമ്പോൾ കറുപ്പ് നിറമാകുന്നു. വീതികുറഞ്ഞ് നീളമുള്ള ഇലകൾ അഗ്രം കൂർത്തവയാണ്. ഡിസംബർ മുതൽ മാർച്ച് വരെയുള്ള കാലങ്ങളിൽ വിരിയുന്ന ചെറിയ പൂക്കൾ പച്ചകലർന്ന ഇളം മഞ്ഞനിറമുള്ളവയാണ്. പൂക്കൾക്ക് അസുഖകരമായ ഗന്ധമാണ്.

## രൂപവിവരണം
താഴേക്ക് തൂങ്ങിക്കിടക്കുന്ന ശാഖകളുള്ള പറ്റുവള്ളി. നിത്യഹരിതസസ്യം. ഇലകൾ ഏകാന്തര വിന്യാസത്തിലുള്ളത്. പൂക്കൾക്ക് രൂക്ഷഗന്ധമുണ്ടായിരിക്കും

## രസാദിഗുണങ്ങൾ
* രസം     :കഷായം, തിക്തം
* ഗുണം    :ലഘു
* വീര്യം     :ശീതം
* വിപാകം :കടു

## ഔഷധയോഗ്യ ഭാഗങ്ങൾ
വേര്, വേരിന്മേൽ തൊലി, വള്ളി
## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:വള്ളിച്ചെടികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ബുകാകെ

ഒരു സ്ത്രീയുടെ മുഖത്തോ ദേഹത്തൊ ഒരു പാട് പുരുഷന്മാർ ചേർന്ന് ശുക്ലം വർഷിക്കുന്ന നീലച്ചിത്രങ്ങളിലെ രീതിയെ ആണ് ബൂകാകീ(Bukkake) എന്ന് പറയുക . ജപ്പാനിൽ 1980കളിൽ തുടങ്ങിയ ഈ രീതി പിന്നെ പാശ്ചാത്യരാജ്യങ്ങളിലേക്ക് വ്യാപിക്കുകയായിരുന്നു.
ഈ രീതിയെ മാത്രം അവലംബിച്ച് ജോൺ തോംസൺ സംവിധാനം ചെയ്ത ജർമ്മൻ ഗൂ ഗേൾസ് വൻ വിജയം നേടി.

## അവലംബം

## പുറത്തേക്കുള്ള കണ്ണികൾ

വർഗ്ഗം:ലൈംഗികത
ഒ.ടി.ജി. കേബിൾ

യു.എസ്.ബി. ഓൺ-ദി-ഗോ എന്നത് **യു.എസ്.ബി. ഒ.ടി.ജി.** എന്നോ ഒ.ടി.ജി. എന്നോ ചുരുക്കി എഴുതാറുണ്ട്. ഇതുപയോഗിച്ച് ഡിജിറ്റൽ ഓഡിയോ പ്ലേയറുകൾ, മൊബൈൽ ഫോണുകൾ എന്നിവയെ മറ്റു യു.എസ്.ബി. ഉപകരണങ്ങളായ ഫ്ലാഷ് ഡ്രവ്, മൗസ്, കീബോഡ് എന്നിവയുമായി ബന്ധിപ്പിക്കാൻ സാധിക്കും. സാധാരന യു,എസ്.ബി കേബിളുകളായും ഇവയ്ക്ക് പ്രവർത്തിക്കാൻ സാധിക്കും.

വർഗ്ഗം:കമ്പ്യൂട്ടർ അനുബന്ധ ഉപകരണങ്ങൾ
ബെൻ ആഫ്ലെക്ക്

ഒരു അമേരിക്കൻ ചലച്ചിത്ര നടനും തിരക്കഥാകൃത്തും സംവിധായകനും നിർമ്മാതാവുമാണ് **ബെൻ ആഫ്ലെക്ക്** (ജനനം ഓഗസ്റ്റ് 15, 1972). മാൾ റാറ്റ്സ്(1995), ചേസിംഗ് ഏയ്മി(1997) ഡോഗ്മ(1999) തുടങ്ങിയ ചിത്രങ്ങളിലൂടെയാണ് അദ്ദേഹം പ്രശസ്തനായത്. മാറ്റ് ഡാമണുമായി ചേർന്നു രചിച്ച ഗുഡ് വിൽ ഹണ്ടിംഗ് (1997) എന്ന ചിത്രത്തിലൂടെ തിരക്കഥക്കുള്ള ഗോൾഡൻ ഗ്ലോബ് അവാർഡും അക്കാഡമി അവാർഡും നേടി. ആർമഗെഡൺ(1998), പേൾ ഹാർബർ (2001) തുടങ്ങിയ മുഖ്യധാരാ ഹിറ്റ് ചിത്രങ്ങളിലും അഭിനയിച്ചു.

നിരൂപകപ്രശംസ നേടിയ ഒരു സംവിധായകൻ കൂടിയാണ് ബെൻ ആഫ്ലെക്ക്. ഇദ്ദേഹം സംവിധാനം ചെയ്ത ആർഗോ(2012) എന്ന ചിത്രം മികച്ച ചിത്രത്തിനും മികച്ച സംവിധായകനുമുള്ള 2013-ലെ ഗോൾഡൻ ഗ്ലോബ് അവാർഡുകളും മികച്ച ചിത്രത്തിനുള്ള അക്കാഡമി അവാർഡും നേടി.

ഡെമോക്രാറ്റ് പാർട്ടിയുടെ അനുഭാവിയായ ഇദ്ദേഹം രാഷ്ട്രീയത്തിലും സാമൂഹ്യസേവനപ്രവർത്തനങ്ങളിലും വ്യാപൃതനാണ്. നല്ലൊരു പോക്കർ കളിക്കാരൻ കൂടിയായ ബെൻ ആഫ്ലെക്ക് 2004 ജൂൺ 20-നു നടന്ന കാലിഫോർണിയ സ്റ്റേറ്റ് പോക്കർ ചാമ്പ്യൻഷിപ്പിൽ ഒന്നാം സ്ഥാനം നേടി.

2005-ൽ ജെന്നിഫർ ഗാർനറിനെ വിവാഹം കഴിച്ചു. 2017-ൽ വിവാഹമോചനത്തിന് കേസ് ഫയൽ ചെയ്തു. വയലറ്റ്, സെറാഫിന എന്നീ രണ്ട് പെണ്മക്കളും സാമുവൽ എന്നൊരു മകനും ഉണ്ട്.

മാറ്റ് ഡാമണുമായി ചേർന്ന് *ലൈവ്‌പ്ലാനറ്റ്* എന്നൊരു നിർമ്മാണക്കമ്പനി ആരംഭിച്ചിരുന്നു. 2012-ൽ ഇവർ *പേൾ സ്‌റ്റ്രീറ്റ് ഫിലിംസ്* എന്നൊരു കമ്പനി രൂപീകരിച്ചു.

## അവലംബം

വർഗ്ഗം:1972-ൽ ജനിച്ചവർ

വർഗ്ഗം:ഓഗസ്റ്റ് 15-ന് ജനിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
വർഗ്ഗം:അമേരിക്കൻ ചലച്ചിത്രസംവിധായകർ
നോസ്സിൽ

ഒരു പൈപ്പിലോ ടാങ്കിലോ ഒരു ഓറിഫൈസ് അഥവാ ദ്വാരം വഴി പ്രവേശിക്കുന്ന ഒരു ദ്രാവക പ്രവഹത്തിന്റെ ദിശയോ പ്രവേഗം മുതലായ മറ്റു സവിശേഷതകളോ നിയന്ത്രിക്കാൻ ഉപയോഗിക്കുന്ന ഒരു ഉപകരണമാണ്‌ **നോസ്സിൽ**. പൈപ്പിന്റെ നീളത്തിന് ലംബമായി ഉള്ള ഛേദ്ദത്തിന്റെ വിസ്തീർണത്തിൽ മാറ്റം വരുത്തിയാണ് നോസ്സിൽ ദ്രവപ്രവാഹത്തെ നിയന്ത്രിക്കുന്നത്. 

എല്ലാ വിധ ജെറ്റ് എൻജിനുകളുടെയും ഒരു അവശ്യ ഭാഗമാണ് നോസ്സിൽ.

## അവലംബം


വർഗ്ഗം:യന്ത്രഭാഗങ്ങൾ
മലങ്കോട്ട ദേവസ്ഥാനം

തിരുവായ്പൂരപ്പന്റെ സാനിധ്യമുള്ളതെന്ന് ഭക്തർവിശ്വസിക്കുന്ന ദേവസ്ഥാനമാണ് മല്ലപ്പള്ളി താലൂക്കിൽ ആനിക്കാട് പഞ്ചായത്തിൽ പുളിക്കമലയിൽ സ്ഥിതി ചെയ്യുന്ന മലങ്കോട്ട.ആനിക്കാട്,വായ്പൂര്,വെള്ളാവൂർ,കുളതൂർ എന്നി പ്രദേശങ്ങളിലായി ആയിരത്തിൽപരം കുടുംബങ്ങളുടെ ആരാധന സ്ഥലമാണ് മലങ്കോട്ട. എലിക്കുഴ കുടുബത്തിൽ സൂക്ഷിച്ചിട്ടുള്ള വാളും ചിലമ്പുമായി കുടുംബാഗങ്ങളും പൂജാരിയുമായി വായ്പുര് മഹാദേവക്ഷേത്രത്തിൽ എത്തി വഴിപാടുകൾ കഴിച്ച് അനുമതി വാങ്ങിയിട്ട് മലയൂട്ട് എന്ന പൂജ നടത്തി വരുന്നു. മലങ്കോട്ടയും ചുറ്റുമുള്ള സ്ഥലങ്ങളും ഇന്നും റെവന്യൂ റെക്കർഡിൽ വായ്പുര് മഹദേവൻ ജന്മി ആയിട്ടുള്ളതാണ്.വായ്പൂര് മഹദേവക്ഷേത്രത്തിൽ വടക്കു കിഴക്കേ മൂലയിൽ പ്രതിഷ്ടിച്ചിട്ടുള്ള ഭൂതത്താൻ വല്ല്യച്ചന്റെ പ്രതിഷ്ട മലങ്കോട്ടയ്ക്ക് അഭിമുഖമാണ്.മലങ്കോട്ട ദേവസ്ഥാനത്തിന് ചുറ്റുമായി മുൻ കാലങ്ങളിൽ ഉള്ളാടർ,മലവേടർ തുടങ്ങിയ ആദിവാസികളായ ജനവിഭാഗം താമസിച്ചിരുന്നു.ഈ മത വിഭാഗങ്ങളുടെയും ആയിരത്തിൽ പരം കുടുംബങ്ങളുടെയും പൊതു ആരാധന സ്ഥലമായ ഇവിടെ ജാതി മത ഭേദമന്യേ ജനങ്ങൾ ആരാധനകളിൽ പങ്കെടുക്കുന്നു.

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ഉമ്മം

3 അടി വരെ ഉയരം വയ്ക്കുന്ന ഒരു കുറ്റിച്ചെടിയാണ് **ഉമ്മം**. . ഉണങ്ങിയ ഇലയും വിത്തും ഔഷധമായി ഉപയോഗിക്കുന്നു. ധാരാളം ഔഷധഗുണങ്ങൾ ഉണ്ടെങ്കിലും ഇതൊരു വിഷച്ചെടിയായതിനാൽ ഉപയോഗത്തിലും മാത്രയിലും നല്ല കരുതൽ വേണം. മയക്കുമരുന്നായിപ്പോലും ഉപയോഗിക്കാൻ പറ്റിയ ആൽക്കലോയ്‌ഡുകൾ ഈ ചെടിയിൽ അടങ്ങിയിട്ടുണ്ട്. ആയുധഅവശിഷ്ടങ്ങളിൽ നിന്നും TNT മാറ്റുവാനുള്ള ശേഷി ഉമ്മത്തിന് ഉണ്ട്.

## മറ്റു പേരുകൾ
Jimson Weed, Thornapple, Devil's Apple, Devil's Trumpet, Mad-apple, Nightshade, Peru-apple, Stinkweed, Stramonium, Datura, Toloache and Taguaro (Mayo, Mountain Pima, Opata, Spanish), Loco weed, Angel Trumpet, Chamiso (Spanish), Estramonio (Spanish).
## രസാദി ഗുണങ്ങൾ
രസം			:തിക്തം, കടു

ഗുണം		:ലഘു, രൂക്ഷം, വ്യവായി, വികാക്ഷി

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
കായ്, ഇല, വേര്, പൂവ്  

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:ലെബനോനിലെ സസ്യജാലം
വർഗ്ഗം:ഹെർബൽ, ഫംഗസ് ഹാലുസിനോജനുകൾ
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:സൊളാനേസീ
വർഗ്ഗം:ആസ്റ്റെറിഡ്സ്
വർഗ്ഗം:യൂഡികോട്സ്
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
കിസ്സ് (ബാൻഡ്)

1973 ൽ രൂപം കൊണ്ട ഒരു അമേരിക്കൻ റോക്ക് ബാൻഡാണ് കിസ്സ്. ഇതുവരെ കിസ്സിനു RIAA(Recording Industry Association of America) നൽകുന്ന 28 ഗോൾഡൻ ആൽബം അവാർഡുകൾ ലഭിച്ചിട്ടുണ്ട്. പത്ത് ലക്ഷത്തിൽ കൂടുതൽ കോപ്പികൾ വിൽക്കുന്ന റെക്കോർഡുകൾക്കാണ് ഈ അവാർഡ് നൽകുക.

വർഗ്ഗം:അമേരിക്കൻ പോപ്-റോക്ക് സംഗീത സംഘങ്ങൾ
റാംജെറ്റ്‌ എൻജിൻ

ഉള്ളിലേക്ക് പ്രവേശിക്കുന്ന വായുവിനെ യാതൊരുവിധത്തിലുമുള്ള ചലിക്കുന്ന ഭാഗങ്ങളുടെ സഹായമില്ലാതെ കംപ്രസ്സ് ചെയുന്ന ഒരു ജെറ്റ്‌ എൻജിൻ ആണ് **റാംജെറ്റ്‌ എൻജിൻ**. ചലിക്കുന്ന ഭാഗങ്ങൾ ഇല്ലാത്തതിനാൽ ഇതിനെ ഏറ്റവും ലളിതമായ ജെറ്റ്‌ എൻജിൻ ആയി കണക്കാക്കുന്നു.

## പ്രവർത്തനം
അതിവേഗത്തിൽ സഞ്ചരിക്കുന്ന എൻജിൻറെ മുൻവശത്ത് ഷോക്ക്‌ തരംഗങ്ങൾ ഉണ്ടാകുന്നു. ഇത് വായുവിന്റെ മർദ്ദം കൂട്ടുന്നു .അങ്ങനെ വായു  ഇന്ധനം ഉപയോഗിച്ച് കത്തിക്കുവാൻ പാകമായ നിലയിൽ എത്തുന്നു. ഈ അവസരത്തിൽ വായുവിന്റെ വേഗം ശബ്ദവേഗത്തെക്കാൾ കുറവ്‌ ആകണം. അത് കൊണ്ട് വായു പ്രവേശിക്കുന്ന ഭാഗമായ ഇൻലെറ്റ്‌ വായുവിനെ ഈ വേഗത്തിലേക്ക് കൊണ്ടുവരാൻ പ്രാപ്തമാകണം.

## പോരായ്മകൾ
ചലിക്കുന്ന സമയത്ത് മാത്രമേ ഇവ പ്രവർത്തനക്ഷമമാകുകയുള്ളൂ. മാക് അഞ്ചിന് മീതെ ഇവ വളരെ മോശമായി പ്രവർത്തിക്കുന്നു.

## അവലംബം


വർഗ്ഗം:എൻജിൻ
ചേറ്റുവ കായൽ

പകരം=ചേറ്റുവ കണ്ടൽകാടുകൾ|ലഘുചിത്രം|ചേറ്റുവ കണ്ടൽകാടുകൾ

തൃശൂർ ജില്ലയിലെ ചാവക്കാട് ടൌണിൽ നിന്നും ഏകദേശം അഞ്ചു കിലോമീറ്റർ അകലെ ദേശീയ പാത 17-ൽ സ്ഥിതി ചെയ്യുന്ന ഒരു കായൽ ആണ് **ചേറ്റുവ കായൽ**. ഗുരുവായൂരിൽ നിന്ന് പന്ത്രണ്ട് കിലോമീറ്റർ ദൂരമുണ്ട് ചേറ്റുവ കായലിലേക്ക്. പ്രാചീന കാലത്തെ ഒരു തുറമുഖം കൂടിയായിരുന്നു ചേറ്റുവ.

കേരളത്തിലെ ഏറ്റവും വലിയ കണ്ടൽകാടുകൾ ഉള്ള സ്ഥലമാണ് ചേറ്റുവ കായൽ. കാനോലി കനാലിന്റെയും ഏനാമ്മാവ് കായലിന്റെയും സമൃദ്ധിയാണ് ചേറ്റുവയിൽ നിബിഢമായ കണ്ടൽവനമുണ്ടാക്കിയത്. 

### പ്രധാന ആകർഷണങ്ങൾ
വില്ല്യം ഫോർട്ട് എന്ന കോട്ടയുടെ അവശിഷ്ടങ്ങളാണ് ഇവിടുത്തെ പ്രധാന കാഴ്ചകളിൽ ഒന്ന്. ചേറ്റുവ ബംഗ്‌ളാവ്, രാജാ ദ്വീപ്, ചേറ്റുവ ഹാർബർ എന്നിവയും ഇവിടുത്തെ കാഴ്ചകളാണ്.
പകരം=ചേറ്റുവ കായലിലെ ഒരു ഹൌസ്ബോട്ട്|ലഘുചിത്രം|ചേറ്റുവ കായലിലെ ഒരു ഹൌസ്ബോട്ട്

### സമ്പദ്വ്യവസ്ഥ

* മത്സ്യബന്ധനം
* കയർ നിർമ്മാണം
* ടൂറിസം

വർഗ്ഗം:കേരളത്തിലെ കായലുകൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം
റെയ്‌നോൾഡ് മെസ്സ്നർ

ഇറ്റാലിയൻ പർവ്വതാരോഹകനാണ് **റെയ്‌നോൾഡ് മെസ്സ്നർ** (ജനനം: 17 സെപ്റ്റംബർ 1944). എവറസ്റ്റ്‌ കൊടുമുടി അടക്കം ലോകത്തിലെ ഒട്ടുമിക്ക പർവ്വതങ്ങളുടെ നിറുകയിലും തന്റെ കാൽപ്പാദം പതിപ്പിച്ച് ചരിത്രം സൃഷ്ടിച്ച ഏറ്റവും മഹാനായ പർവ്വതാരോഹകൻ എന്ന പദവി അദ്ദേഹം നേടിയെടുത്തിട്ടുണ്ട്. ഓക്സിജനില്ലാതെ എവറസ്റ്റ് കൊടുമുടി കയറിയ ആദ്യ വ്യക്തി, 8,000 മീറ്ററിലധികമുള്ള ലോകത്തിലെ എല്ലാ കൊടുമുടികളും കയറിയിട്ടുള്ള ആദ്യ വ്യക്തി എന്നീ നിലകളിലും അദ്ദേഹം പ്രശസ്തനാണ്. 63-ലധികം ഗ്രന്ഥങ്ങൾ രചിച്ചിട്ടുള്ള അദ്ദേഹത്തിന്റെ രചനകളിൽ മിക്കവയും മറ്റു ഭാഷകളിലേയ്ക്ക് തർജ്ജിമ ചെയ്തിട്ടുള്ളവയാണ്.

### എണ്ണായിരത്തിനു മുകളിൽ
8,000 മീറ്ററിലധിക ഉയരമുള്ള പർവതങ്ങളിൽ റെയ്‌നോൾഡ് മെസ്സ്നർ നടത്തിയ അരോഹണങ്ങൾ:

## അവലംബം
 

വർഗ്ഗം:ജീവിച്ചിരിക്കുന്നവർ
വർഗ്ഗം:പർവ്വതാരോഹകർ
വർഗ്ഗം:1944-ൽ ജനിച്ചവർ
ഫ്രോട്ടെറിസം

മറ്റൊരാളിന്റെ ശരീരത്തിൽ ആ വ്യക്തിയുടെ സമ്മതംകൂടാതെ ഉദ്ധരിച്ച ലിംഗമോ കടിപ്രദേശമോ ലൈംഗികപൂരണത്തിനായി ഉരസുന്നതിനുള്ള താൽപര്യത്തെയാണ് **ഫ്രോട്ടെറിസം** (Frotteurism) എന്നു പറയുന്നത്. സ്ത്രീകളുടെ പൃഷ്ഠഭാഗത്ത് പുറകിൽ നിൽക്കുന്ന പുരുഷൻ തന്റെ ലിംഗം വസ്ത്രത്തോട് കൂടി ഉരച്ച് തൃപ്തി നേടുകയാണ് പൊതുവെ കണ്ട് വരുന്ന രീതി. ഇപ്രകാരം ചെയ്യുന്നതിനെ നാടൻ ഭാഷയിൽ ജാക്കി വെപ്പ് എന്നു പറയാറുണ്ട്. ആളുകൾ തിങ്ങി യാത്രചെയ്യുന്ന ബസുകൾ, തീവണ്ടികൾ എന്നിവിടങ്ങളിലാണ് കൂടുതലായും ഇത് കണ്ടുവരുന്നത്. ഇത് ഒരു ലൈംഗിക അതിക്രമമായി കണക്കാക്കപ്പെടുന്നു.

ഇത്തരത്തിലുള്ള ഭൂരിഭാഗം അതിക്രമങ്ങളും പുരുഷന്മാർ സ്ത്രീകൾക്കെതിരായി നടത്തുന്നവയാണെങ്കിലും, പുരുഷന്മാർ പുരുഷന്മാർക്കെതിരായും, സ്ത്രീകൾ സ്ത്രീകൾക്കെതിരായും, സ്ത്രീകൾ പുരുഷന്മാർക്കെതിരായും അപൂർവ്വമായെങ്കിലും ഇത്തരം പ്രവൃത്തികളിലേർപ്പെടാറുണ്ട്. ഇത് ഒരു മാനസിക രോഗമാണ്. 

## രോഗലക്ഷണങ്ങൾ
അമേരിക്കൻ സൈക്കിയാട്രിക് അസോസിയേഷന്റെ *[[Diagnostic and Statistical Manual of Mental Disorders|ഡി.എസ്.എം]]* - 4 എന്ന വർഗ്ഗീകരണമനുസരിച്ച് താഴെപ്പറയുന്നവയാണ് രോഗലക്ഷണങ്ങൾ.
* ഒരാളുടെ സമ്മതമില്ലാതെ അയാളെ സ്പർശിക്കുകയോ ഉരസുകയോ ചെയ്യുവാനുള്ള അതിയായ വാഞ്ഛയോ ഇത്തരം ചിന്തകളോ ആറുമാസകാലയളവിൽ ആവർത്തിച്ചുണ്ടാവുക. 

* രോഗമുള്ള വ്യക്തി ഇത്തരം ആഗ്രഹങ്ങൾക്കനുസരിച്ച് പ്രവർത്തിക്കുകയോ ഇത് ദൈനം ദിന ജീവിതത്തെ ബാധിക്കും വിധം വ്യാകുലതയുണ്ടാക്കുകയോ ചെയ്യുക.

## ഡി.എസ്.എം. 4 അനുസരിച്ചുള്ള വർഗ്ഗീകരണം
ഡി.എസ്.എം. നാലനുസരിച്ച് ഫ്രൊട്ടെറിസം 302.89 എന്ന ഗണത്തിലാണ് ഉൾപ്പെടുത്തിയിരിക്കുന്നത്.

## അവലംബം

വർഗ്ഗം:ലൈംഗികത
സ്റ്റീൽ ആൻഡ് ഇൻഡസ്ട്രിയൽ ഫോർജിങ്സ് ലിമിറ്റഡ്

ഭാരതീയ പ്രതിരോധ വകുപ്പിന് ആയുധങ്ങൾ നിർമ്മിക്കാനുള്ള ലോഹ സാമഗ്രികൾ നൽകുന്ന പൊതുമേഖലാ സ്ഥാപനമാണ് **സ്റ്റീൽ ഇൻഡസ്ട്രീസ് ഫോർജിങ്സ് ലിമിറ്റഡ്**. 1983 ൽ ആരംഭിച്ച സ്ഥാപനം തൃശ്ശൂർ അത്താണിയിൽ പ്രവർത്തിക്കുന്നു. സ്റ്റീൽ ഇൻഡസ്ട്രിയൽ ലിമിറ്റഡ് ഓഫ് കേരള (സിൽക്) യുടെ കോർപറേറ്റ് ഓഫിസിൽ തന്നെയാണു ഫോർജിങ്സിന്റെ ഓഫിസ് പ്രവർത്തിക്കുന്നത്. പ്രതിരോധ വകുപ്പിന്റെ നിയന്ത്രണത്തിൽ പ്രവർത്തിക്കുന്ന ആവടിയിലെ ഹെവി വെഹിക്കിൾ ഫാക്ടറി, ഹൈദരാബാദിലെ മിശ്രധാതു ലിമിറ്റഡ് എന്നീ കമ്പനികൾക്ക് ഫോർജിങ്സ് കമ്പനി ഉപകരണങ്ങൾ നിർമ്മിച്ചു നൽകുന്നുണ്ട്.
## പ്രധാന ഉത്പന്നങ്ങൾ

*അക്യുസിഷൻ ഡിവൈസ്		
*ഡോം ക്ലോഷർ		
*ലാൻഡിംഗ് ഗിയർ
*വീൽ ഹബ്
*Impellers 		
*Domes, Cylinder Body, Cover 		
*വാഹന സഹായ ബ്ലോക്കുകൾ(Vehicle support blocks)		
*Rings & Vanes
*Cone forgings 		
*Wheel Lever Main 		
*Blade Fork 		
*Landing Gear
*Hemisphere Titanium gas Bottle 		
*Front Cone 		
*Steel Knuckle forgings 		
*Rear axle housings
*Carrier forgings 		
*Body forgings 		
*Titanium Online Fittings(Flanges,Elbow,Coupler Union) 		
*Crank Forgings
*Cross Head 		
*Road Wheel Arm 		
*Connecting rods 		
*MB Cap Kit
*Piston pin 		
*Cam shaft gear 		
*Crank shaft gear 		
*Axle bearing shells
*Retainer Cylinder Head 		
*Draw hooks 		
*Saddle Centre 		
*Pinions
*Centre pivot pin 		
*Forks 		
*Bearing Cap 		
*Blades
*Motor housings 		
*Valve bodies 		
*Choke bodies 		
*Fly wheels
*Sprocket hubs 		
*Crankshafts 		
*Gears 		
*Pinions
*Tooths 		
*Shafts 		
*Pinions 		
*Sliding Block
*Rollers 		
*Gears 		
*Two Arm Lever 		
*Rack
*Connecting Rods 		
*CrankShafts 		
*Crankshafts 		
*Gears
*Pinions 		
*Axle arms. 		
*Front hubs. 		
*Diff cages.
*Stub axles. 		
*Couplings. 		
*Crankshafts. 		
*Crownwheels

## വിവാദങ്ങൾ
*പ്രതിരോധവകുപ്പിന് ആവശ്യമുള്ള ഏതാനും ഉപകരണങ്ങൾ നിർമ്മിക്കുന്നതിന് സിൽക്കും ഫോർജിങ്‌സും നൽകിയ ഉപകരാറുകളിലും സ്‌ക്രാപ്പ് ഇടപാടുകളിലും വൻതോതിൽ ക്രമക്കേടുണ്ടെന്ന് ആരോപണമുയർന്നിരുന്നു. ഈ ക്രമക്കേടുമായി ബന്ധപ്പെട്ടു  എംഡി ഡോ. എസ്. ഷാനവാസിനെ സർക്കാർ സസ്പെൻഡ് ചെയ്യുകയും സിബിഐ കസ്റ്റഡിയിൽ എടുക്കുകയും ചെയ്തിരുന്നു.
## അവലംബം

## പുറം കണ്ണികൾ
*വെബ്സൈറ്റ്

വർഗ്ഗം:കേരളത്തിലെ പൊതുമേഖലാ സ്ഥാപനങ്ങൾ
ഭിഷ്വഗരൻ

ആധുനിക വൈദ്യശാസ്ത്ര രംഗത്ത് പ്രവർത്തിക്കുന്ന വ്യക്തിയാണ്  **ഭിഷഗ്വരൻ** (). പൊതുവേ ഡോക്ടർ എന്ന ഇംഗ്ലീഷ് വാക്ക് ഇവരെ കുറിക്കാൻ ഉപയോഗിക്കുന്നു. മനുഷ്യരുടെ ആരോഗ്യ പരിപാലനവും രോഗങ്ങളെ ചികിത്സിക്കലുമാണ് പ്രധാന ജോലികൾ. ആരോഗ്യം, അസുഖങ്ങളെപ്പറ്റിയുള്ള പഠനം, രോഗനിർണ്ണയം, രോഗങ്ങളുടെയും പരിക്കുകളുടെയും മറ്റ് ആരോഗ്യപ്രശ്നങ്ങളുടെയും ചികിത്സ എന്നിവയാണ് പ്രധാന തൊഴിലുകൾ. രോഗിക‌ളെയോ രോഗങ്ങളെയോ അനുസരിച്ച് ചില പ്രത്യേക മേഖലകളിൽ (സ്പെഷ്യാലിറ്റികളിൽ) ശ്രദ്ധ കേന്ദ്രീകരിക്കുന്ന ഡോക്ടർമാരുണ്ട്.  ശരീരശാസ്ത്രം, ശരീരാവയവങ്ങളുടെ പ്രവർ‌ത്തനം തുടങ്ങി പല മേഖലകളിലും ഡോക്ടർമാർക്ക് അറിവ് വേണ്ടതാവശ്യമാണ്. 
## തൊഴിൽ ഉത്തരവാദിത്വങ്ങൾ
ആധുനിക വൈദ്യശാസ്ത്രരംഗത്ത് ഡോക്ടർമാർ  ഉത്തരവാദിത്വമുള്ള ചികിത്സകൾ ചെയ്യേണ്ടതുണ്ട്, പ്രത്യേകിച്ച് ആധുനിക വൈദ്യശാസ്ത്രം വളരെയധികം മുന്നേറുന്ന ഈ കാലഘട്ടത്തിൽ. ഇത് ആരോഗ്യ രംഗത്തെ ഏറ്റവും പ്രധാനപ്പെട്ട ഒരു തൊഴിൽ ആണ്. ആരോഗ്യം വീണ്ടെടുക്കുന്നതിനും നിലനിർത്തുന്നതിനും വ്യക്തികളെയോ, കുടുംബങ്ങളേയോ, സമൂഹത്തെയോ സഹായിക്കുക, ശാക്തീകരിക്കുക എന്നിവയാണ് ഒരു ഡോക്ടറുടെ വിശാല ചുമതലകൾ. രോഗിയുടെ ആവശ്യം നിർണയിച്ച് വളരെ ശാസ്ത്രീയമായാണ് അവർ ചികിത്സ പദ്ധതികൾ ആവിഷ്കരിക്കുകയും വികസിപ്പിക്കുകയും ചെയ്യുന്നത്.  രോഗിക്ക് ചികിത്സ നല്കുകയും, പരിചരിക്കുകയും ചെയ്യുന്നതിനു പുറമേ ആരോഗ്യം നിലനിർത്തുകയോ വീണ്ടെടുക്കുകയോ ചെയ്യുന്നതിനുവേണ്ട മാർഗങ്ങളെക്കുറിച്ച് രോഗിയെ ബോധവത്കരിക്കുകയും ചെയ്യേണ്ടത് ഇവരുടെ തൊഴിലിന്റെ ഭാഗമാണ്.

അത്യാഹിത വിഭാഗത്തിൽ, മാനസികാരോഗ്യ രംഗത്ത്, പകർച്ചവ്യാധികൾ തടയുന്നതിൽ, പ്രമേഹം, ഹൃദ്രോഗം, ഹൃദയാഘാതം, കാൻസർ തുടങ്ങിയ (ജീവിതശൈലീരോഗങ്ങൾ) ചികിത്സയിലും നിയന്ത്രണത്തിലും, സ്ത്രീകളുടെയും കുട്ടികളുടെയും ആരോഗ്യം, കുടുംബാസൂത്രണം അഥവാ ഗർഭനിരോധന രീതികൾ നടപ്പിലാക്കുന്നതിൽ, ലൈംഗികവും പ്രത്യുൽപാദനപരവുമായ ആരോഗ്യം, വാക്‌സിനേഷൻ, സാന്ത്വന ചികിത്സ തുടങ്ങിയ വിവിധ സാമൂഹിക ആരോഗ്യ പ്രവർത്തനത്തിൽ, സ്കൂൾ ഹെൽത്ത്, വയോജന പരിപാലനം, ആരോഗ്യ ബോധവൽക്കരണ വിദ്യാഭ്യാസം, ശാസ്ത്രീയ ലൈംഗിക വിദ്യാഭ്യാസം, പ്രാഥമിക ശുശ്രൂഷ തുടങ്ങിയ എല്ലാ ആരോഗ്യ പരിപാലന, അനുബന്ധ മേഖലകളിലും ഡോക്ടർമാരുടെ സമഗ്രമായ സേവനം അത്യാവശ്യമാണ്. 

ഡോക്ടർമാർ അവരുടെ അറിവും പരിശീലനവും പ്രവർത്തി പരിചയവും വിപുലീകരിക്കേണ്ടതുണ്ട്. വിദേശ രാജ്യങ്ങളിൽ ജോലി എടുക്കുന്ന ഡോക്ടർമാർക്ക് വേണ്ടി ഓൺലൈൻ ആയി വിവിധ വിഷയങ്ങളിൽ ധാരാളം ഹ്രസ്വകാല കോഴ്സുകൾ കാണപ്പെടാറുണ്ട്. ഇതവരുടെ അറിവും കഴിവും മെച്ചപ്പെടുത്താൻ സഹായിക്കുന്നു.

## ഇതും കാണുക

*ഡോക്ടറും രോഗിയും തമ്മിലുള്ള ബന്ധം
*ഫിസിഷ്യന്മാരുടെയും ശസ്ത്രക്രീയാവിദഗ്ദ്ധരുടെയും ഉദ്യോഗങ്ങൾ
*മെഡിക്കൽ കോളേജുകളുടെ പട്ടിക
*ഡോക്ടർമാരുടെ പട്ടിക

## അവലംബം

## പുറത്തേയ്ക്കുള്ള കണ്ണികൾ
*
*

വർഗ്ഗം:ഭിഷഗ്വരർ